title: Byla T-52/15: 2016 m. balandžio 28 d. Bendrojo Teismo sprendimas byloje Sharif University of Technology/Taryba (Bendra užsienio ir saugumo politika — Iranui taikomos ribojamosios priemonės siekiant užkirsti kelią branduolinių ginklų platinimui — Lėšų įšaldymas — Parama Irano vyriausybei — Mokslinių tyrimų ir technologinės plėtros veikla karinėje ir su ja susijusiose srityse — Teisė į gynybą — Teisė į veiksmingą teisminę gynybą — Teisės ir vertinimo klaidos — Teisė į nuosavybę — Proporcingumas — Piktnaudžiavimas įgaliojimais — Reikalavimas atlyginti žalą)

text:
               13.6.2016

               LT

               Europos Sąjungos oficialusis leidinys

               C 211/49

      2016 m. balandžio 28 d. Bendrojo Teismo sprendimas byloje Sharif University of Technology/Taryba

      (Byla T-52/15) (1)

      ((Bendra užsienio ir saugumo politika - Iranui taikomos ribojamosios priemonės siekiant užkirsti kelią branduolinių ginklų platinimui - Lėšų įšaldymas - Parama Irano vyriausybei - Mokslinių tyrimų ir technologinės plėtros veikla karinėje ir su ja susijusiose srityse - Teisė į gynybą - Teisė į veiksmingą teisminę gynybą - Teisės ir vertinimo klaidos - Teisė į nuosavybę - Proporcingumas - Piktnaudžiavimas įgaliojimais - Reikalavimas atlyginti žalą))
      (2016/C 211/61)
      Proceso kalba: anglų

         Šalys

         Ieškovas: Sharif University of Technology (Teheranas, Iranas), atstovaujamas baristerio M. Happold

         Atsakovė: Europos Sąjungos Taryba, atstovaujama V. Piessevaux ir M. Bishop

         Dalykas

      Pirma, prašymas panaikinti 2014 m. lapkričio 7 d. Tarybos sprendimą 2014/776/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 325, p. 19), kiek juo ieškovo pavadinimas įtrauktas į 2010 m. liepos 26 d. Tarybos sprendimo 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, p. 39), II priede pateiktą sąrašą, o taip pat 2014 m. lapkričio 7 d. Tarybos įgyvendinimo reglamentą (ES) Nr. 1202/2014, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui (OL L 325, p. 3), kiek juo ieškovo pavadinimas įtrauktas į 2012 m. kovo 23 d. Tarybos reglamento (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010, IX priede pateiktą sąrašą (OL L 88, p. 1) ir, antra, prašymas atlyginti žalą su palūkanomis.

         Rezoliucinė dalis

                  1.

                  Atmesti ieškinį.

                  2.

                  Sharif University of Technology padengia savo ir Europos Sąjungos Tarybos patirtas bylinėjimosi išlaidas.

         (1)  OL C 138, 2015 4 27.


title: Byla C-27/13: 2013 m. sausio 21 d. Schleswig-Holsteinisches Oberlandesgericht (Vokietija) pateiktas prašymas priimti prejudicinį sprendimą byloje Air Berlin PLC & Co. Luftverkehrs-KG prieš Flughafen Lübeck GmbH

text:
               15.6.2013

               LT

               Europos Sąjungos oficialusis leidinys

               C 171/9

         2013 m. sausio 21 d.Schleswig-Holsteinisches Oberlandesgericht (Vokietija) pateiktas prašymas priimti prejudicinį sprendimą byloje Air Berlin PLC & Co. Luftverkehrs-KG prieš Flughafen Lübeck GmbH

   (Byla C-27/13)
   2013/C 171/17
   Proceso kalba: vokiečių

      Prašymą priimti prejudicinį sprendimą pateikęs teismas

      Schleswig-Holsteinisches Oberlandesgericht

      Šalys pagrindinėje byloje

      Ieškovė ir atsakovė apeliaciniame procese: Air Berlin PLC & Co. Luftverkehrs-KG

      Atsakovė ir apeliantė: Flughafen Lübeck GmbH

      Prejudiciniai klausimai

               1.

               Ar nacionalinis teismas, kuriam pateiktas ieškinys dėl išmokų išieškojimo ir išmokų nemokėjimo ateityje, privalo remtis tuo, kad šios išmokos laikytinos priemonėmis, kurios pagal SESV 180 straipsnio 3 dalies trečią sakinį neturi būti įgyvendinamos tol, kol nepriimamas galutinis Europos Komisijos (toliau — Komisija) sprendimas, jei Komisija sprendimu, kuris nebuvo apskųstas, dėl šių išmokų jau yra pradėjusi formalią pagalbos tyrimo procedūrą pagal SESV 108 straipsnio 2 dalį ir šio sprendimo motyvuose yra, be kita ko, nurodžiusi, kad gali būti, jog minėtos išmokos yra valstybės pagalba?

               2.

               Jei į pirmąjį klausimą būtų atsakyta teigiamai:
               Ar taip yra ir tuo atveju, jei Komisija savo sprendimo motyvuose yra nurodžiusi ir tai, kad ji negali nustatyti, ar įsipareigodamas mokėti šias išmokas išmokų mokėtojas rinkos ekonomikoje veikė kaip privatus investuotojas?

               3.

               Jei į pirmąjį ir antrąjį klausimus būtų atsakyta neigiamai:
               Ar tokioje situacijoje nacionalinis teismas gali sustabdyti bylos nagrinėjimą, kol bus baigta formali pagalbos tyrimo procedūra?

               4.

               Jei į trečiąjį klausimą būtų atsakyta teigiamai:
               Ar tokioje situacijoje nacionalinis teismas privalo sustabdyti bylos nagrinėjimą, kol bus baigta pagalbos tyrimo procedūra?


title: Byla C-540/10: 2010 m. lapkričio 22 d. pareikštas ieškinys byloje Transportes y Excavaciones J. Asensi, S.L. prieš Ispanijos Karalystę

text:
               7.5.2011

               LT

               Europos Sąjungos oficialusis leidinys

               C 139/12

         2010 m. lapkričio 22 d. pareikštas ieškinys byloje Transportes y Excavaciones J. Asensi, S.L. prieš Ispanijos Karalystę

   (Byla C-540/10)
   2011/C 139/20
   Proceso kalba: ispanų

      Šalys

      Ieškovė: Transportes y Excavaciones J. Asensi, S.L., atstovaujama advokato C. Nicolau Castellanos

      Atsakovė: Ispanijos Karalystė
   2011 m. kovo 10 d. nutartimi Teisingumo Teismas (aštuntoji kolegija) konstatavo akivaizdžiai neturįs kompetencijos nagrinėti šį ieškinį.


title: Byla F-113/15: 2015 m. rugpjūčio 3 d. pareikštas ieškinys byloje ZZ ir kt./Komisija

text:
               28.9.2015

               LT

               Europos Sąjungos oficialusis leidinys

               C 320/55

         2015 m. rugpjūčio 3 d. pareikštas ieškinys byloje ZZ ir kt./Komisija

   (Byla F-113/15)
   (2015/C 320/77)
   Proceso kalba: anglų

      Šalys

      Ieškovai: ZZ ir kt., atstovaujami advokato R. Rata

      Atsakovė: Europos Komisija

      Ginčo dalykas bei aprašymas

   Komisijos sprendimo neįtraukti ieškovų į pareigūnų, kurių pareigos paaukštinamos per 2014 m. pareigų paaukštinimo procedūrą, sąrašą, panaikinimas.

      Ieškovės reikalavimai

               —

               Panaikinti 2014 m. lapkričio 14 d. Europos Komisijos paskyrimų tarnybos sprendimą, patvirtintą administraciniu raštu Nr. 41-2014, kuriuo sudaromas pareigūnų, kurių pareigos paaukštinamos per 2014 m. pareigų paaukštinimo procedūrą, sąrašas, kiek į jį neįtraukti ieškovai.

               —

               Nurodyti Europos Komisijai padengti savo bylinėjimosi išlaidas ir iš jos priteisti ieškovų bylinėjimosi išlaidas.


title: Byla T-163/08 2008 m. balandžio 29 d. pareikštas ieškinys byloje Arbeitsgemeinschaft Golden Toast prieš VRDT (Golden Toast)

text:
               5.7.2008

               LT

               Europos Sąjungos oficialusis leidinys

               C 171/41

         2008 m. balandžio 29 d. pareikštas ieškinys byloje Arbeitsgemeinschaft Golden Toast prieš VRDT (Golden Toast)

   (Byla T-163/08)
   (2008/C 171/79)
   Proceso kalba: vokiečių
   Šalys

      Ieškovė: Arbeitsgemeinschaft Golden Toast e.V. (Diuseldorfas, Vokietija), atstovaujama advokatų A. Späth ir G. Hasselblatt

      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Ieškovės reikalavimai

               —

               Panaikinti 2008 m. sausio 31 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą (byla R 761/2007-1).

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

      Prašomas įregistruoti Bendrijos prekių ženklas: žodinis prekių ženklas „Golden Toast“ 5, 8, 9, 11, 14, 16, 21, 24, 25, 28–32, 39 ir 41–44 klasių prekėms ir paslaugoms (paraiška Nr. 4 811 171).

      Eksperto sprendimas: iš dalies atmesti paraišką 11 ir 30 klasių prekių atžvilgiu.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento (EB) Nr. 40/94 (1) 73 straipsnio pirmame sakinyje įtvirtintos motyvavimo pareigos pažeidimas, nes skundžiamas sprendimas grindžiamas skiriamojo požymio to paties reglamento 7 straipsnio 1 dalies b punkto prasme nebuvimu, tačiau tai nebuvo nagrinėta. Be to, pažeistas Reglamento Nr. 40/94 7 straipsnio 1 dalies c punktas, nes buvo neteisingai išaiškintos prašomo įregistruoti prekių ženklo apibūdinamojo pobūdžio nustatymo sąlygos.

      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).


title: Byla T-377/09: 2009 m. rugsėjo 29 d. pareikštas ieškinys byloje Mövenpick-Holding prieš VRDT (PASSIONATELY SWISS)

text:
               21.11.2009

               LT

               Europos Sąjungos oficialusis leidinys

               C 282/58

         2009 m. rugsėjo 29 d. pareikštas ieškinys byloje Mövenpick-Holding prieš VRDT (PASSIONATELY SWISS)

   (Byla T-377/09)
   2009/C 282/108
   Proceso kalba: vokiečių

      Šalys

      Ieškovė: Mövenpick-Holding AG, atstovaujama advokatės M. Taxhet

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Ieškovės reikalavimai

               —

               Pakeisti 2009 m. liepos 23 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą ir paskelbti prekių ženklo PASSIONATELY SWISS paraišką (paraiška Nr. 6 701 031).

               —

               Nepatenkinus pirmojo reikalavimo, konstatuoti, kad Reglamento (EB) Nr. 40/94 7 straipsnio 1 dalies b bei c punktai ir 2 straipsnis nedraudžia įregistruoti prekių ženklą, panaikinti 2009 m. liepos 23 d. Vidaus rinkos derinimo tarnybos pirmosios apeliacinės tarybos sprendimą ir grąžinti bylą nagrinėti Apeliacinei tarybai.

               —

               Nepatenkinus šio reikalavimo, pakeisti 2009 m. liepos 23 d. Vidaus rinkos derinimo tarnybos pirmosios apeliacinės tarybos sprendimą ir paskelbti prekių ženklą PASSIONATELY SWISS (paraiška Nr. 6 701 031) kartu su ieškovės paaiškinimu, kad ji atsisako išimtinės teisės į nurodyto prekių ženklo sudėtinę dalį SWISS.

               —

               Nepatenkinus pastarojo reikalavimo, konstatuoti, kad konstatuoti, kad Reglamento (EB) Nr. 40/94 7 straipsnio 1 dalies b bei c punktai ir 2 straipsnis nedraudžia įregistruoti prekių ženklą su ieškovės paaiškinimu, kad ji atsisako išimtinės teisės į nurodyto prekių ženklo sudėtinę dalį SWISS, panaikinti 2009 m. liepos 23 d. Vidaus rinkos derinimo tarnybos pirmosios apeliacinės tarybos sprendimą ir grąžinti bylą nagrinėti Apeliacinei tarybai.

               —

               Priteisti iš Vidaus rinkos derinimo tarnybos bylinėjimosi išlaidas.

      Ieškinio pagrindai ir pagrindiniai argumentai

      Prašomas įregistruoti Bendrijos prekių ženklas: žodinis prekių ženklas „PASSIONATELY SWISS“ 16, 35, 41, 43 ir 44 klasių prekėms ir paslaugoms — paraiška Nr. 6 701 031

      Eksperto sprendimas: atmesti paraišką

      Apeliacinės tarybos sprendimas: atmesti apeliaciją

      Ieškinio pagrindai: Reglamento (EB) Nr. 207/2009 (1) 7 straipsnio 1 dalies b ir c punktų pažeidimas

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).


title: Byla T-257/15: 2015 m. gegužės 22 d. pareikštas ieškinys byloje Arcelormittal Spain Holding/Komisija

text:
               27.7.2015

               LT

               Europos Sąjungos oficialusis leidinys

               C 245/38

         2015 m. gegužės 22 d. pareikštas ieškinys byloje Arcelormittal Spain Holding/Komisija

   (Byla T-257/15)
   (2015/C 245/45)
   Proceso kalba: ispanų

      Šalys

      Ieškovė: Arcelormittal Spain Holding, S.L. (Madridas, Ispanija), atstovaujama advokatų M. Muñoz Pérez

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2014 m. spalio 15 d. Komisijos sprendimą dėl valstybės pagalbos SA.35550 (13/C) (ex 13/NN) (ex 12/CP), kurią įgyvendino Ispanija (pranešta dokumentu Nr. C(2014) 7280),

               —

               nepatenkinus pirmojo reikalavimo, panaikinti minėto sprendimo 4 straipsnio 2 dalį dėl nurodytų priežasčių, ir

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Šioje byloje ginčijamas sprendimas yra tas pats, kaip ir bylose T-12/15, Banco de Santander y Santusa/Komisija ir T-252/15 Ferrovial, SA ir kt./Komisija.
   Ieškinio pagrindai ir pagrindiniai argumentai yra panašūs į nurodytuosius minėtose bylose.


title: Byla T-283/15: 2015 m. gegužės 29 d. pareikštas ieškinys byloje Esso Raffinage/ECHA

text:
               28.9.2015

               LT

               Europos Sąjungos oficialusis leidinys

               C 320/32

         2015 m. gegužės 29 d. pareikštas ieškinys byloje Esso Raffinage/ECHA

   (Byla T-283/15)
   (2015/C 320/49)
   Proceso kalba: anglų

      Šalys

      Ieškovė: Esso Raffinage (Kurbevua, Prancūzija), atstovaujama solisitoriaus M. Navin-Jones

      Atsakovė: Europos cheminių medžiagų agentūra (ECHA)

      Reikalavimai

   Ieškovė Bendrojo Teismo prašo:

               —

               pripažinti ieškinį priimtinu ir pagrįstu;

               —

               panaikinti 2015 m. balandžio 1 d. Europos cheminių medžiagų agentūros (toliau – ECHA) priimtą sprendimą dėl Reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, p. 1), kuris yra raštas „Sprendimas dėl nesuderinamumo remiantis vertinimo sprendimu pagal Reglamentą (EB) Nr. 1907/2006 (toliau – SONC) ir jo priedas (Nr. CCH-C-0000005770-74-01/F);

               —

               įpareigoti grąžinti bylą ECHA vykdančiajam direktoriui su nuoroda, kad nauju ECHA sprendimu būtų atsižvelgta į panaikinimo priežastis, nurodytas Bendrojo Teismo sprendime, ir į visą kitą reikšmingą, naujausią informaciją;

               —

               įpareigoti ECHA padengti išlaidas, atsiradusias ieškovei dėl šio proceso ir

               —

               imtis visų kitų reikalingų priemonių.

      Ieškinio pagrindai ir pagrindiniai argumentai

   Grįsdama ieškinį ieškovė remiasi keliais pagrindais, įskaitant šiuos:

               1.

               Pirmasis ieškinio pagrindas, susijęs su ultra vires veiksmais, institucinės pusiausvyros pažeidimu ir kt.

                           —

                           Ieškovė nurodo, kad ECHA neturi teisėtų įgaliojimų ir nėra teisinio pagrindo nustatyti, sudaryti, priimti ir (arba) siųsti vadinamojo Sprendimo dėl nesuderinamumo ir sudarydama, priimdama ir siųsdama SONC šioje byloje, ECHA: 1) veikė viršydama savo diskrecijos ribas ir (arba) vykdomuosius įgaliojimus (ultra vires veiksmai); 2) veikė pažeisdama teisinį principą ir institucijų įgaliojimų pusiausvyros reikalavimą; 3) veikė pažeisdama teisinį principą ir gero administravimo reikalavimą; 4) veikė pažeisdama gero viešojo administravimo teisinį principą ir (arba) 5) veikė pažeisdama Europos Sąjungos pagrindinių teisių chartijos 41 straipsnį.

               2.

               Antrasis ieškinio pagrindas, susijęs su REACH 42 straipsnio pažeidimu.

                           —

                           Ieškovė tvirtina, kad, jei ECHA remtųsi REACH 42 straipsnio 1 dalimi kaip teisiniu įgaliojimu ir (arba) teisiniu pagrindu ginčijamam sprendimui, REACH 42 straipsnio 1 dalis nenumato ECHA jokių teisinių įgaliojimų ar pagrindo priimti ginčijamą sprendimą ir kad priimdama ginčijamą sprendimą ECHA veikė pažeisdama REACH 42 straipsnio 1 dalį. Ieškovė teigia, kad šiuo atveju ECHA nepriėmė tinkamo sprendimo, kaip to reikalaujama pagal REACH 42 straipsnio 1 dalį. Ieškovė tvirtina, kad ECHA nuosekliai aiškino REACH 42 straipsnio 1 dalį kaip neleidžiantį priimti Sprendimo dėl nesuderinamumo.

               3.

               Trečiasis ieškinio pagrindas, susijęs su teisės būti išklausytam pažeidimu.

                           —

                           Ieškovė nurodo, kad ginčijamas sprendimas buvo priimtas pažeidžiant ES teisinius teisės būti išklausytam, teisės atsakyti, teisės į gynybą, teisės pranešti ir teisės į gerą administravimą principus. Ieškovė tvirtina, kad kaip tiesioginė šių procedūrinių ir procesinių teisių pažeidimo pasekmė, ginčijamas sprendimas yra niekinis ir negalioja. T. y., jei ECHA nebūtų pažeidusi ieškovės procedūrinių ir procesinių teisių, ieškovė tvirtina, kad proceso ir procedūros rezultatas būtų iš esmės kitoks.

               4.

               Ketvirtasis ieškinio pagrindas, susijęs su proporcingumo principo pažeidimu.

                           —

                           Ieškovė tvirtina, kad ginčijamas sprendimas yra nesuderinamas su ES proporcingumo principu ir jį pažeidžia. Ieškovė tvirtina, kad ginčijamas sprendimas nėra tinkamas ar būtinas, nėra mažiausiai apsunkinanti priemonė ir sukelta nepalanki padėtis buvo neproporcinga siekiamiems tikslams.

               5.

               Penktasis ieškinio pagrindas, susijęs su klaida aiškinant duomenų reikalavimus pagal REACH.

                           —

                           Ieškovė tvirtina, kad ECHA padarė klaidą aiškinant informacijos reikalavimus dėl X priedo 8.7.2 skyriaus, nes faktiškai nėra reikalavimo atlikti prenatalinio toksinio poveikio tyrimo su antra gyvūnų rūšimi. Todėl ieškovė tvirtina, kad ECHA, priimdama ginčijamą sprendimą, veikė neturėdama teisinio pagrindo ir viršydama diskrecijos ribas.


title: Byla F-77/09: 2009 m. rugsėjo 14 d. pareikštas ieškinys byloje Nijs prieš Europos Audito Rūmus

text:
               21.11.2009

               LT

               Europos Sąjungos oficialusis leidinys

               C 282/65

         2009 m. rugsėjo 14 d. pareikštas ieškinys byloje Nijs prieš Europos Audito Rūmus

   (Byla F-77/09)
   2009/C 282/125
   Proceso kalba: prancūzų

      Šalys

      Ieškovas: Bart Nijs (Bereldange, Liuksemburgas), atstovaujamas advokato Fränk Rollinger

      Atsakovas: Europos Audito Rūmai

      Ginčo dalykas bei aprašymas

   Prašymas panaikinti 2009 m. sausio 15 d. Europos Auditų Rūmų ad hoc komisijos sprendimą nuo 2009 m. vasario 1 d. nušalinti ieškovą nuo pareigų nesumažinant pensijos.

      Ieškovo reikalavimai

               —

               Panaikinti 2009 m. sausio 15 d. Europos Audito Rūmų ad hoc komisijos sprendimą nuo 2009 m. vasario 1 d. nušalinti ieškovą nuo pareigų nesumažinant pensijos;

               —

               Panaikinti 2007 m. rugsėjo 20 d. Europos Audito Rūmų sprendimą 81-2007, kuriuo paskyrimų tarnybos įgaliojimai suteikiami ad hoc komisijai;

               —

               Panaikinti visus ad hoc komisijos parengiamuosius sprendimus pradėti administracinį tyrimą, o būtent 2007 m. spalio 22 (29), lapkričio 23 d. ir 2008 m. birželio 12 d. Sprendimus;

               —

               Tuo atveju, jeigu Tarnautojų teismas nepatenkintų pagrindinių prašymų panaikinti nurodytus sprendimus, nuspręsti, jog 2009 m. sausio 15 d. Europos Auditų Rūmų ad hoc komisijos paskirta drausminė nuobauda remiantis Tarnybos nuostatų 10 straipsniu neproporcingai griežta dėl pirmiau nurodytų priežasčių;

               —

               Grąžinti bylą kitos sudėties Europos Auditų Rūmų paskyrimų tarnybai, ar, jei tikslinga, paskirti labiau pažeidimą atitinkančią nuobaudą;

               —

               Nepatenkinus ir šių reikalavimų aiškiai pripažinti, kad šioje byloje nebuvo laikomasi nurodyto protingo procedūros vykdymo termino ir atsižvelgti į tai skiriant nuobaudą, jei ši yra tikslinga;

               —

               priteisti iš atsakovo bylinėjimosi išlaidas.


title: Byla C-494/09: 2009 m. gruodžio 1 d. Commissione Tributaria Provinciale di Alessandria (Italija) pateiktas prašymas priimti prejudicinį sprendimą byloje Bolton Alimentari SpA prieš Agenzia Dogane Ufficio delle Dogane di Alessandria

text:
               30.1.2010

               LT

               Europos Sąjungos oficialusis leidinys

               C 24/44

         2009 m. gruodžio 1 d.Commissione Tributaria Provinciale di Alessandria (Italija) pateiktas prašymas priimti prejudicinį sprendimą byloje Bolton Alimentari SpA prieš Agenzia Dogane Ufficio delle Dogane di Alessandria

   (Byla C-494/09)
   2010/C 24/76
   Proceso kalba: italų

      Prašymą priimti prejudicinį sprendimą pateikęs teismas

      Commissione Tributaria Provinciale di Alessandria (Italija)

      Šalys pagrindinėje byloje

      Ieškovė: Bolton Alimentari SpA

      Atsakovė: Agenzia Dogane Ufficio delle Dogane di Alessandria

      Prejudiciniai klausimai

               1.

               Ar Muitinės kodekso 239 straipsnį reikia aiškinti taip, kad tokiu atveju, koks nagrinėjamas, kai valstybė narė mano, jog Europos Komisijai negalima priskirti jokio pažeidimo, ir kai netenkinamos kitos Kodekso įgyvendinimo nuostatų 905 straipsnio 1 dalyje aprašytos sąlygos, ta pati valstybė narė gali savarankiškai nuspręsti dėl prašymo grąžinti muitus skolininkui Kodekso įgyvendinimo nuostatų 899 straipsnio 2 dalies prasme?

               2.

               Jei atsakymas į pirmąjį klausimą yra teigiamas, ar minėtame Muitinės kodekso 239 straipsnyje vartojama sąvoka „ypatinga situacija“ gali apimti situaciją, kai tarifinė kvota, kurios atidarymo diena yra sekmadienis, Bendrijos importuotojui netaikoma dėl to, kad nagrinėjamos valstybės narės muitinės sekmadienį nedirba?

               3.

               Ar Kodekso įgyvendinimo nuostatų 308a–308c straipsnius ir susijusias Susitarimo nuostatas reikia aiškinti taip, kad pagal jas tokiu atveju, koks nagrinėjamas, valstybė narė pirmiausia turėjo paprašyti Komisijos sustabdyti nagrinėjamą tarifinę kvotą, kad Italijos importuotojai galėtų pasinaudoti lygiomis teisėmis ir nebūtų diskriminuojami, palyginti su importuotojais iš kitų valstybių narių?

               4.

               Ar Komisijos sprendimą netaikyti kvotos Bolton SpA ir TAXUD raštą galima laikyti priemonėmis, suderinamomis su Kodekso įgyvendinimo nuostatų 308a–308c straipsniais bei atitinkamomis 2007 m. spalio 30 d. Muitinės kodekso komiteto priimto Administracinio susitarimo dėl tarifinių kvotų administravimo (TAXUD/3439/2006-rev.1-IT) nuostatomis ir todėl galiojančiomis?


title: Byla C-135/05 2007 m. balandžio 26 d. Teisingumo Teismo (trečioji kolegija) sprendimas Europos Bendrijų Komisija prieš Italijos Respubliką (Valstybės įsipareigojimų neįvykdymas — Atliekų valdymas — Direktyvos 75/442/EEB, 91/689/EEB ir 1999/31/EB)

text:
               28.4.2007

               LT

               Europos Sąjungos oficialusis leidinys

               C 96/8

         2007 m. balandžio 26 d. Teisingumo Teismo (trečioji kolegija) sprendimas Europos Bendrijų Komisija prieš Italijos Respubliką

   (Byla C-135/05) (1)

   (Valstybės įsipareigojimų neįvykdymas - Atliekų valdymas - Direktyvos 75/442/EEB, 91/689/EEB ir 1999/31/EB)
   (2007/C 96/11)
   Proceso kalba: italų
   Šalys

      Ieškovė: Europos Bendrijų Komisija, atstovaujama D. Recchia ir M. Konstantinidis

      Atsakovė: Italijos Respublika, atstovaujama I. M. Braguglia ir G. Fiengo
   Dalykas
   Valstybės įsipareigojimų neįvykdymas — 1975 m. liepos 15 d. Tarybos direktyvos 75/442/EEB dėl atliekų (OL L 194, p. 39), su pakeitimais padarytais 1991 m. kovo 18 d. Tarybos direktyva 91/156/EEB (OL L 78, p. 32), 4, 8 ir 9 straipsnių pažeidimas — 1991 m. gruodžio 12 d. Tarybos direktyvos 91/689/EEB dėl pavojingų atliekų (OL L 377, p. 20) 2 straipsnio 1 dalies pažeidimas — 1999 m. balandžio 26 d. Tarybos direktyvos 1999/31/EB dėl atliekų sąvartynų (OL L 182, p. 1) 14 straipsnio a, b ir c punktų pažeidimas
   Rezoliucinė dalis

               1.

               Nesiėmusi visų būtinų priemonių:

                           —

                           užtikrinti, kad atliekos būtų panaudotos ar pašalintos nesukeliant pavojaus žmonių sveikatai ir nenaudojant procesų ar būdų, galinčių pakenkti aplinkai, ir uždrausti atliekų išmetimą, išvertimą ar nekontroliuojamą šalinimą,

                           —

                           kad bet kuris atliekų turėtojas pasirūpintų, jog atliekas sutvarkytų privatus ar viešasis atliekų surinkėjas arba įmonė, atliekanti panaudojimo ar šalinimo operacijas, arba kad pats panaudotų ar pašalintų atliekas pagal 1975 m. liepos 15 d. Tarybos direktyvos 75/442/EEB dėl atliekų, iš dalies pakeistos 1991 m. kovo 18 d. Tarybos direktyva 91/156/EEB, nuostatas,

                           —

                           kad bet kuri įmonė ar ūkio subjektas, atliekantis šalinimą, privalėtų gauti atsakingos institucijos leidimą,

                           —

                           kad visose pavojingų atliekų išvertimo (išpylimo) vietose tokios atliekos būtų registruojamos ir identifikuojamos, ir

                           —

                           kad sąvartynams, kuriems 2001 m. liepos 16 d. jau buvo išduoti leidimai arba kurie jau buvo eksploatuojami, sąvartyno operatorius parengtų ir pateiktų iki 2002 m. liepos 16 d. kompetentingai institucijai tvirtinti sąvartyno sutvarkymo planą, kuriame nurodytų su leidimo sąlygomis susijusią informaciją ir visas, operatoriaus nuomone, reikalingas koreguojamąsias priemones, ir kad, gavusi sąvartyno sutvarkymo planą, kompetentinga institucija priimtų galutinį sprendimą dėl to, ar sąvartynas gali tęsti veiklą, kuo greičiau uždarydama sąvartynus, kuriems nebuvo duotas leidimas tęsti veiklą, arba leisdama vykdyti būtinus darbus ir nustatydama pereinamąjį laikotarpį planui įvykdyti,

                     Italijos Respublika neįvykdė įsipareigojimų pagal Direktyvos 75/442, iš dalies pakeistos Direktyva 91/156/EEB, 4, 8 ir 9 straipsnius, 1991 m. gruodžio 12 d. Tarybos direktyvos 91/689/EEB dėl pavojingų atliekų 2 straipsnio 1 dalį ir 1999 m. balandžio 26 d. Tarybos direktyvos 1999/31/EB dėl atliekų sąvartynų 14 straipsnio a-c punktus.

               2.

               Priteisti iš Italijos Respublikos bylinėjimosi išlaidas.

      (1)  OL C 132, 2005 5 28.


title: Byla T-501/13: 2016 m. kovo 18 d. Bendrojo Teismo sprendimas byloje Karl-May-Verlag/VRDT – Constantin Film Produktion (WINNETOU) (Bendrijos prekių ženklas — Registracijos pripažinimo negaliojančia procedūra — Žodinis Bendrijos prekių ženklas WINNETOU — Absoliutus atmetimo pagrindas — Apibūdinamasis pobūdis — Reglamento (EB) Nr. 207/2009 7 straipsnio 1 dalies c punktas — Reglamento Nr. 207/2009 52 straipsnio 1 ir 2 dalys — Bendrijos prekių ženklo autonomiškumo ir nepriklausomumo principai — Pareiga motyvuoti)

text:
               2.5.2016

               LT

               Europos Sąjungos oficialusis leidinys

               C 156/33

         2016 m. kovo 18 d. Bendrojo Teismo sprendimas byloje Karl-May-Verlag/VRDT – Constantin Film Produktion (WINNETOU)

   (Byla T-501/13) (1)

   ((Bendrijos prekių ženklas - Registracijos pripažinimo negaliojančia procedūra - Žodinis Bendrijos prekių ženklas WINNETOU - Absoliutus atmetimo pagrindas - Apibūdinamasis pobūdis - Reglamento (EB) Nr. 207/2009 7 straipsnio 1 dalies c punktas - Reglamento Nr. 207/2009 52 straipsnio 1 ir 2 dalys - Bendrijos prekių ženklo autonomiškumo ir nepriklausomumo principai - Pareiga motyvuoti))
   (2016/C 156/42)
   Proceso kalba: vokiečių

      Šalys

      Ieškovė: Karl-May-Verlag GmbH, ankstesnis pavadinimas – Karl May Verwaltungs- und Vertriebs- GmbH (Bambergas, Vokietija), atstovaujama advokatų M. Pejman ir M. Brenner

      Atsakovė: Vidaus rinkos derinimo tarnyba (prekių ženklams ir pramoniniam dizainui), iš pradžių atstovaujama A. Pohlmann, vėliau – M. Fischer

      Kita procedūros VRDT apeliacinėje taryboje šalis, įstojusi į bylą Bendrajame Teisme: Constantin Film Produktion GmbH (Miunchenas, Vokietija), atstovaujama advokatų P. Baronikians ir S. Schmidt

      Dalykas

   Ieškinys, pareikštas dėl 2013 m. liepos 9 d. VRDT pirmosios apeliacinės tarybos sprendimo (byla R 125/2012-1), susijusio su registracijos pripažinimo negaliojančia procedūra tarp Constantin Film Produktion GmbH ir Karl-May Verwaltungs- und Vertriebs- GmbH.

      Rezoliucinė dalis

               1.

               Panaikinti 2013 m. liepos 9 d. Vidaus rinkos derinimo tarnybos (prekių ženklams ir pramoniniam dizainui (VRDT) pirmosios apeliacinės tarybos sprendimą (byla R 125/2012-1) tiek, kiek juo patenkintas prašymas pripažinti registraciją negaliojančia.

               2.

               VRDT padengia savo bylinėjimosi išlaidas ir iš jos priteisiamos Karl-May-Verlag GmbH patirtos bylinėjimosi išlaidos.

               3.

               Constantin Film Produktion GmbH padengia savo bylinėjimosi išlaidas.

      (1)  OL C 336, 2013 11 16.


title: Byla C-397/10: 2011 birželio 30 d. Teisingumo Teismo (penktoji kolegija) sprendimas byloje Europos Komisija prieš Belgijos Karalystę (Valstybės įsipareigojimų neįvykdymas — SESV 56 straipsnis — Laisvė teikti paslaugas — Nacionalinės teisės aktai, kuriais laikinojo įdarbinimo agentūrų veiklai nustatoma eilė įpareigojimų — Nepateisinamos kliūtys)

text:
               27.8.2011

               LT

               Europos Sąjungos oficialusis leidinys

               C 252/6

         2011 birželio 30 d. Teisingumo Teismo (penktoji kolegija) sprendimas byloje Europos Komisija prieš Belgijos Karalystę

   (Byla C-397/10) (1)

   (Valstybės įsipareigojimų neįvykdymas - SESV 56 straipsnis - Laisvė teikti paslaugas - Nacionalinės teisės aktai, kuriais laikinojo įdarbinimo agentūrų veiklai nustatoma eilė įpareigojimų - Nepateisinamos kliūtys)
   2011/C 252/08
   Proceso kalba: prancūzų

      Šalys

      Ieškovė: Europos Komisija, atstovaujama J.-P. Keppenne ir I. Rogalski

      Atsakovė: Belgijos Karalystė, atstovaujama M. Jacobs

      Dalykas

   Valstybės įsipareigojimų neįvykdymas — SESV 56 straipsnio pažeidimas — Paslaugų teikimo laisvės apribojimas — Nacionalinės teisės aktai, kuriais laikinojo įdarbinimo agentūroms, įsteigtoms kitose valstybėse narėse, nustatoma eilė įpareigojimų — Nepateisinamos kliūtys

      Rezoliucinė dalis

               1.

               Briuselio sostinės regiono (Région de Bruxelles-Capitale) teritorijoje įsteigtoms laikinojo įdarbinimo agentūroms nustačiusi įpareigojimus:

                           —

                           turėti vienintelį socialinį tikslą — suteikti darbuotojams darbo ir

                           —

                           turėti konkrečią teisinę formą,

         Belgijos Karalystė neįvykdė įsipareigojimų pagal SESV 56 straipsnį.

               2.

               Priteisti iš Belgijos Karalystės bylinėjimosi išlaidas.

      (1)  OL C 301, 2010 11 6.


title: Byla C-293/05 Europos Bendrijų Komisijos 2005 m. liepos 20 d. pareikštas ieškinys Italijos Respublikai

text:
               17.9.2005

               LT

               Europos Sąjungos oficialusis leidinys

               C 229/9

         Europos Bendrijų Komisijos 2005 m. liepos 20 d. pareikštas ieškinys Italijos Respublikai
   (Byla C-293/05)
   (2005/C 229/19)
   Proceso kalba: italų
   2005 m. liepos 20 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Sara Pardo Quintillan ir Donatella Recchia, Komisijos teisės tarnybos narių, ieškinys Italijos Respublikai.
   Ieškovė Teisingumo Teismo prašo:

               1.

               Pripažinti, kad nesiimdama priemonių užtikrinti, jog iki 1998 m. gruodžio 31 d. Olona upės baseinui priklausančių Varese provincijos keleto savivaldybių aglomeracijos nuotėkos būtų valomos pagal griežtesnius nei Direktyvos 91/271/EEB (1) 4 straipsnyje aprašytus antrinio ar jam prilyginto nuotėkų valymo reikalavimus, Italijos Respublika neįvykdė įsipareigojimų pagal šios direktyvos 5 straipsnio 2 dalį, kaip nurodyta 5 straipsnio 5 dalyje.

               2.

               Priteisti iš Italijos Respublikos bylinėjimosi išlaidas.

         Ieškinio pagrindai ir pagrindiniai argumentai
   Komisija neginčija pietų Lambro-Olona baseino teritorijos nepriskyrimo jautriai zonai, nes šiuo tikslu pradėta atskira valstybės įsipareigojimų neįvykdymo procedūra. Tačiau dalis šio baseino teritorijos priklauso Pô baseinui, kuris oficialiai yra pripažintas jautria zona.
   Todėl pagal 5 straipsnio 5 dalį, kuri nurodo į to paties straipsnio 2 dalį, nuotėkos, išleidžiamos iš Olona upės baseinui priklausančių Varese aglomeracijos nuo 1998 m. gruodžio 31 d. turėjo būti valomos pagal griežtesnius nei antrinio ar jam prilyginto nuotėkų valymo reikalavimus.
   Nors direktyvos įgyvendinimo terminas jau suėjo, tačiau Varese teritorijos aglomeracija iki šiol neturi valymo įrenginių, kuriais šios aglomeracijos nuotėkos būtų valomos pagal Direktyvos 91/271/EEB 5 straipsnio 2 dalyje nurodytus reikalavimus.

      (1)  1991 m. gegužės 21 d. Tarybos direktyva 91/271/EEB dėl miesto nuotėkų valymo (OL L 135, 1991 5 30, p. 40).


title: Byla C-512/14 P ir C-513/14 P: 2015 m. liepos 17 d. Teisingumo Teismo trečiosios kolegijos pirmininko nutartis byloje Vidaus rinkos derinimo tarnyba (prekių ženklams ir pramoniniam dizainui)/Unibail Management

text:
               28.9.2015

               LT

               Europos Sąjungos oficialusis leidinys

               C 320/26

         2015 m. liepos 17 d. Teisingumo Teismo trečiosios kolegijos pirmininko nutartis byloje Vidaus rinkos derinimo tarnyba (prekių ženklams ir pramoniniam dizainui)/Unibail Management

   (Byla C-512/14 P ir C-513/14 P) (1)

   (2015/C 320/39)
   Proceso kalba: prancūzų
   Teisingumo Teismo trečiosios kolegijos pirmininkas nutartimi nurodė išbraukti bylą iš registro.

      (1)  OL C 138, 2015 4 27.


title: Byla C-528/13: 2015 m. balandžio 29 d. Teisingumo Teismo (ketvirtoji kolegija) sprendimas byloje (Tribunal administratif de Strasbourg (Prancūzija) prašymas priimti prejudicinį sprendimą) Geoffrey Léger/Ministre des Affaires sociales et de la Santé et des Droits des femmes, Etablissement français du sang (Prašymas priimti prejudicinį sprendimą — Visuomenės sveikata — Direktyva 2004/33/EB — Kraujo ir kraujo komponentų techniniai reikalavimai — Kraujo donorystė — Donorų tinkamumo kriterijai — Nuolatinio draudimo arba laikino atidėjimo kriterijai — Asmenys, dėl kurių seksualinio elgesio kyla didelė rizika per kraują užsikrėsti sunkiomis infekcinėmis ligomis — Vyras, turėjęs lytinių santykių su vyru — Europos Sąjungos pagrindinių teisių chartija — 21 straipsnio 1 dalis ir 52 straipsnio 1 dalis — Lytinė orientacija — Diskriminacija — Pateisinimas — Proporcingumas)

text:
               29.6.2015

               LT

               Europos Sąjungos oficialusis leidinys

               C 213/7

         2015 m. balandžio 29 d. Teisingumo Teismo (ketvirtoji kolegija) sprendimas byloje (Tribunal administratif de Strasbourg (Prancūzija) prašymas priimti prejudicinį sprendimą) Geoffrey Léger/Ministre des Affaires sociales et de la Santé et des Droits des femmes, Etablissement français du sang

   (Byla C-528/13) (1)

   ((Prašymas priimti prejudicinį sprendimą - Visuomenės sveikata - Direktyva 2004/33/EB - Kraujo ir kraujo komponentų techniniai reikalavimai - Kraujo donorystė - Donorų tinkamumo kriterijai - Nuolatinio draudimo arba laikino atidėjimo kriterijai - Asmenys, dėl kurių seksualinio elgesio kyla didelė rizika per kraują užsikrėsti sunkiomis infekcinėmis ligomis - Vyras, turėjęs lytinių santykių su vyru - Europos Sąjungos pagrindinių teisių chartija - 21 straipsnio 1 dalis ir 52 straipsnio 1 dalis - Lytinė orientacija - Diskriminacija - Pateisinimas - Proporcingumas))
   (2015/C 213/10)
   Proceso kalba: prancūzų

      Prašymą priimti prejudicinį sprendimą pateikęs teismas

      Tribunal administratif de Strasbourg

      Šalys pagrindinėje byloje

      Pareiškėjas: Geoffrey Léger

      Atsakovai: Ministre des Affaires sociales et de la Santé et des Droits des femmes, Etablissement français du sang

      Rezoliucinė dalis

   2004 m. kovo 22 d. Komisijos direktyvos 2004/33/EB, įgyvendinančios Europos Parlamento ir Tarybos direktyvą 2002/98/EB dėl tam tikrų kraujo ir kraujo komponentų techninių reikalavimų, III priedo 2.1 punktas turi būti aiškinamas taip, kad šioje nuostatoje numatytas nuolatinio kraujo donorystės draudimo kriterijus, susijęs su seksualiniu elgesiu, apima atvejį, kai valstybė narė, atsižvelgdama į susiklosčiusią padėtį, numato nuolatinę kraujo donorystės kontraindikaciją vyrams, turėjusiems lytinių santykių su vyrais, jeigu, remiantis dabartinėmis medicinos, mokslo ir epidemiologijos žiniomis ir duomenimis nustatoma, kad dėl tokio seksualinio elgesio kyla didelė rizika šiems asmenims per kraują užsikrėsti sunkiomis infekcinėmis ligomis ir kad, paisant proporcingumo principo, nėra veiksmingų šių infekcinių ligų nustatymo būdų arba, nesant tokių būdų, mažiau ribojančių metodų nei tokia kontraindikacija, skirta aukštam recipientų sveikatos apsaugos lygiui užtikrinti. Prašymą priimti prejudicinį sprendimą pateikęs teismas turi patikrinti, ar atitinkamoje valstybėje narėje šios sąlygos yra įvykdytos.

      (1)  OL C 367, 2013 12 14.


title: Byla T-198/10: 2011 m. sausio 12 d. Bendrojo Teismo nutartis byloje Maximuscle prieš VRDT — Foreign Supplement Trademark (GAKIC)

text:
               5.3.2011

               LT

               Europos Sąjungos oficialusis leidinys

               C 72/33

         2011 m. sausio 12 d. Bendrojo Teismo nutartis byloje Maximuscle prieš VRDT — Foreign Supplement Trademark (GAKIC)

   (Byla T-198/10) (1)

   2011/C 72/52
   Proceso kalba: anglų
   Penktosios kolegijos pirmininkas nutartimi nurodė išbraukti bylą iš registro.

      (1)  OL C 179, 2010 7 3.


title: Byla T-53/03 2008 m. liepos 8 d. Pirmosios instancijos teismo sprendimas byloje BPB prieš Komisiją (Konkurencija — Karteliai — Gipso plokščių rinka — Sprendimas, kuriuo konstatuojamas EB 81 straipsnio pažeidimas — Vienas ir tęstinis pažeidimas — Recidyvas — Bauda — Baudų apskaičiavimo gairės — Pranešimas apie bendradarbiavimą)

text:
               15.8.2008

               LT

               Europos Sąjungos oficialusis leidinys

               C 209/41

         2008 m. liepos 8 d. Pirmosios instancijos teismo sprendimas byloje BPB prieš Komisiją

   (Byla T-53/03) (1)

   (Konkurencija - Karteliai - Gipso plokščių rinka - Sprendimas, kuriuo konstatuojamas EB 81 straipsnio pažeidimas - Vienas ir tęstinis pažeidimas - Recidyvas - Bauda - Baudų apskaičiavimo gairės - Pranešimas apie bendradarbiavimą)
   (2008/C 209/69)
   Proceso kalba: anglų
   Šalys

      Ieškovė: BPB plc (Slau, Jungtinė Karalystė), atstovaujama QC T. Sharpe ir solisitoriaus A. Noury

      Atsakovė: Europos Bendrijų Komisija, atstovaujama F. Castillo de la Torre, padedamo QC J. Flynn ir baristerio C. Kilroy
   Bylos dalykas
   Prašymas iš dalies panaikinti 2002 m. lapkričio 27 d. Komisijos sprendimą 2005/471/EB dėl (EB) 81 straipsnio taikymo procedūros BPB plc, Gebrüder Knauf Westdeutsche Gipswerke KG, Société Lafarge SA ir Gyproc Benelux NV (byla COMP/E-1/37.152 — Gipso plokštės) (OL 2005, L 166, p. 8) arba nepatenkinus šio prašymo, panaikinti ar sumažinti ieškovei paskirtą baudą
   Sprendimo rezoliucinė dalis

               1.

                  BPB plc2002 m. lapkričio 27 d. Komisijos sprendimo 2005/471/EB dėl (EB) 81 straipsnio taikymo procedūros BPB plc, Gebrüder Knauf Westdeutsche Gipswerke KG, Société Lafarge SA ir Gyproc Benelux NV (byla COMP/E-1/37.152 — Gipso plokštės) 3 straipsniu paskirta 118,8 milijonų eurų bauda.

               2.

               Atmesti likusią ieškinio dalį.

               3.

               Komisijos padengia vieną dešimtąją savo bylinėjimosi išlaidų ir vieną dešimtąją BPB patirtų bylinėjimosi išlaidų.

               4.

                  BPB padengia devynias dešimtąsias savo bylinėjimosi išlaidų ir devynias dešimtąsias Komisijos patirtų bylinėjimosi išlaidų.

      (1)  OL C 101, 2003 4 26.


title: Byla C-249/15: 2015 m. gegužės 28 d. Østre Landsret (Danija) pateiktas prašymas priimti prejudicinį sprendimą byloje Wind 1014 GmbH, Kurt Daell/Skatteministerie

text:
               27.7.2015

               LT

               Europos Sąjungos oficialusis leidinys

               C 245/12

         2015 m. gegužės 28 d.Østre Landsret (Danija) pateiktas prašymas priimti prejudicinį sprendimą byloje Wind 1014 GmbH, Kurt Daell/Skatteministerie

   (Byla C-249/15)
   (2015/C 245/16)
   Proceso kalba: danų

      Prašymą priimti prejudicinį sprendimą pateikęs teismas

      Østre Landsret

      Šalys pagrindinėje byloje

      Pareiškėjai: Wind 1014 GmbH, Kurt Daell

      Kita proceso šalis: Skatteministerie

      Prejudiciniai klausimai

               1.

               Ar su ES teise, įskaitant SESV 56 straipsnį, suderinama tai, kad transporto priemonės, dėl kurios lizingo sutartis sudaryta tarp vienoje valstybėje narėje buveinę turinčios lizingo bendrovės ir kitoje valstybėje narėje (žr. 2 klausimą) gyvenančio ar buveinę turinčio lizingo gavėjo, iš esmės negalima pradėti naudoti antrosios valstybės narės keliuose, kol valdžios institucijos nagrinėja prašymą sumokėti šios transporto priemonės registravimo mokestį, proporcingą laikotarpiui, kuriuo ketinama naudoti transporto priemonę šioje valstybėje narėje?

               2.

               Ar su ES teise, įskaitant SESV 56 straipsnį, suderinama tai, kad nacionalinė priemonė, kuri yra būtina prielaida norint įregistruoti transporto priemonę ar mokėti proporcingą mokestį už ją, jei šia priemone bus naudojamasi tik laikinai (ne nuolat), reikalauja išankstinio leidimo ar numato, kad:

                           (i)

                           valdžios institucijos reikalauja sumokėti visą Danijoje taikomą registravimo mokestį, kad transporto priemonę būtų galima naudoti nedelsiant, ir kad skirtumas tarp viso mokesčio ir proporcingai apskaičiuoto mokesčio grąžinamas su palūkanomis, jei leidimas vėliau išduodamas; ir (arba) kad

                           (ii)

                           valdžios institucijos reikalauja sumokėti visą registravimo mokestį, kad transporto priemonę būtų galima naudoti nedelsiant, ir šis mokestis neperskaičiuojamas, o permoka negrąžinama pasibaigus laikinam naudojimui, jei leidimas nesuteikiamas?


title: Byla C-24/09 2009 m. sausio 19 d. Högsta domstolen (Švedija) pateiktas prašymas priimti prejudicinį sprendimą byloje Djurgården-Lilla Värtans Miljöskyddsförening prieš AB Fortum Värme samägt med Stockholms stad

text:
               21.3.2009

               LT

               Europos Sąjungos oficialusis leidinys

               C 69/27

         2009 m. sausio 19 d.Högsta domstolen (Švedija) pateiktas prašymas priimti prejudicinį sprendimą byloje Djurgården-Lilla Värtans Miljöskyddsförening prieš AB Fortum Värme samägt med Stockholms stad

   (Byla C-24/09)
   (2009/C 69/50)
   Proceso kalba: švedų
   Prašymą priimti prejudicinį sprendimą pateikęs teismas
   Högsta domstolen
   Šalys pagrindinėje byloje
   Ieškovė: Djurgården-Lilla Värtans Miljöskyddsförening
   Atsakovė: AB Fortum Värme samägt med Stockholms stad
   Prejudiciniai klausimai

               1)

               Ar Direktyvos 85/337 10a straipsnis (1) — pagal kurį tam tikromis aplinkybėmis suinteresuota visuomenė turi turėti teisę į teisminę peržiūrą ar peržiūrą kitoje įstatymo nustatytoje nepriklausomoje ir nešališkoje institucijoje, kad užginčytų sprendimo materialinį ar procesinį teisėtumą — reiškia ir reikalavimą, kad suinteresuota visuomenė turėtų teisę ginčyti teismo sprendimą, priimtą leidimo dėl planuojamos veiklos procedūroje, jeigu suinteresuota visuomenė turėjo galimybę dalyvauti teismui nagrinėjant leidimo dėl planuojamos veiklos klausimą bei galimybę išdėstyti šiam teismui savo požiūrį?

               2)

               Teigiamai atsakius į 1 klausimą, ar Direktyvos 85/337 1 straipsnio 2 dalis, 6 straipsnio 4 dalis ir 10a straipsnis turi būti aiškinami taip, kad skirtingi nacionaliniai reikalavimai gali būti nustatyti 6 straipsnio 4 dalyje ir 10a straipsnyje minimos suinteresuotos visuomenės atžvilgiu tam, kad mažos, regione įsteigtos aplinkos apsaugos asociacijos turėtų teisę dalyvauti 6 straipsnio 4 dalyje nurodytose sprendimų priėmimo procedūrose dėl projektų, kurie gali turėti reikšmingą poveikį aplinkai teritorijoje, kurioje asociacija veikia, bet neturi teisės į teisminę peržiūrą kaip nurodyta Direktyvos 85/337 10a straipsnyje?

               3)

               Ar Direktyvos 96/61 15a straipsnis — pagal kurį tam tikromis aplinkybėmis suinteresuota visuomenė turi turėti teisę į teisminę peržiūrą ar peržiūrą kitoje įstatymo nustatytoje nepriklausomoje ir nešališkoje institucijoje, kad užginčytų sprendimo materialinį ar procesinį teisėtumą — reiškia ir reikalavimą, kad suinteresuota visuomenė turėtų teisę ginčyti teismo sprendimą, priimtą leidimo dėl planuojamos veiklos byloje, jeigu suinteresuota visuomenė turėjo galimybę dalyvauti teismui nagrinėjant leidimo dėl planuojamos veiklos klausimą bei galimybę išdėstyti šiam teismui savo požiūrį?

               4)

               Teigiamai atsakius į 3 klausimą, ar Direktyvos 2 straipsnio 14 dalis ir 15a straipsnis turi būti aiškinami kaip reiškiantys, kad nacionaliniai reikalavimai gali būti nustatyti atsižvelgiant į teisę į teisminę priežiūrą taip, kad vietos lygiu įsteigta aplinkos apsaugos asociacija, kuri turi teisę dalyvauti sprendimų dėl projektų, kurie gali turėti reikšmingą poveikį aplinkai toje teritorijoje, kurioje asociacija vykdo veiklą, priėmimų procedūrose, jei ji turi mažiau narių nei nacionalinėje teisėje nustatytas minimalius skaičius, neturi teisės užginčyti kaip nurodyta Direktyvos 96/61 15a straipsnyje?

      (1)  1985 m. birželio 27 d. Tarybos Direktyva 85/337/EEB dėl tam tikrų valstybės ir privačių projektų poveikio aplinkai vertinimo (OL 1985 L 175, p. 40; 2004 m. specialusis leidimas lietuvių kalba 15 sk., 1 t., p. 248).


title: Byla C-90/14: 2015 m. liepos 8 d. Teisingumo Teismo (šeštoji kolegija) nutartis byloje (Juzgado de Primera Instancia e Instrucción no 1 de Miranda de Ebro (Ispanija) prašymas priimti prejudicinį sprendimą) Banco Grupo Cajatres SA/María Mercedes Manjón Pinilla, Comunidad Hereditaria formada al fallecimiento de D. M. A. Viana Gordejuela (Prašymas priimti prejudicinį sprendimą — Direktyva 93/13/EEB — Pardavėjo ar tiekėjo su vartotoju sudaryta sutartis — Hipoteka užtikrinta sutartis — Delspinigių sąlyga — Grąžinimo prieš terminą sąlyga — Išieškojimo iš hipoteka įkeisto turto procedūra — Delspinigių dydžio sumažinimas — Nacionalinio teismo galios)

text:
               28.9.2015

               LT

               Europos Sąjungos oficialusis leidinys

               C 320/5

         2015 m. liepos 8 d. Teisingumo Teismo (šeštoji kolegija) nutartis byloje (Juzgado de Primera Instancia e Instrucción no 1 de Miranda de Ebro (Ispanija) prašymas priimti prejudicinį sprendimą) Banco Grupo Cajatres SA/María Mercedes Manjón Pinilla, Comunidad Hereditaria formada al fallecimiento de D. M. A. Viana Gordejuela

   (Byla C-90/14) (1)

   ((Prašymas priimti prejudicinį sprendimą - Direktyva 93/13/EEB - Pardavėjo ar tiekėjo su vartotoju sudaryta sutartis - Hipoteka užtikrinta sutartis - Delspinigių sąlyga - Grąžinimo prieš terminą sąlyga - Išieškojimo iš hipoteka įkeisto turto procedūra - Delspinigių dydžio sumažinimas - Nacionalinio teismo galios))
   (2015/C 320/06)
   Proceso kalba: ispanų

      Prašymą priimti prejudicinį sprendimą pateikęs teismas

      Juzgado de Primera Instancia e Instrucción no 1 de Miranda de Ebro

      Šalys

      Ieškovė: Banco Grupo Cajatres SA

      Atsakovai: María Mercedes Manjón Pinilla, Comunidad Hereditaria formada al fallecimiento de D. M. A. Viana Gordejuela

      Rezoliucinė dalis

               1.

               1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais 3 straipsnio 1 dalis, 4 straipsnio 1 dalis, 6 straipsnio 1 dalis ir 7 straipsnio 1 dalis turi būti aiškinamos taip, kad vertindamas į šios direktyvos taikymo sritį patenkančios sutarties sąlygų nesąžiningumą nacionalinis teismas privalo atsižvelgti į prekių ir paslaugų, dėl kurių buvo sudaryta nagrinėjama sutartis, pobūdį, nurodydamas visas sutarties sudarymo aplinkybes sutarties sudarymo metu.

               2.

               Direktyvos 93/13 6 straipsnio 1 dalis ir 7 straipsnio 1 dalis turi būti aiškinamos taip, kad jos nedraudžia nacionalinės teisės nuostatų, kuriose numatytas delspinigių pagal hipoteka užtikrintą paskolos sutartį sumažinimas, jeigu šios nacionalinės teisės nuostatos:

                           —

                           neturi įtakos teismo, kuriame pradėta išieškojimo iš hipoteka įkeisto turto pagal minėtą sutartį byla, vertinimui dėl delspinigius įtvirtinančios sąlygos „nesąžiningumo“ ir

                           —

                           netrukdo šiam teismui netaikyti šios sąlygos, jeigu šis nuspręstų, kad ji „nesąžininga“, kaip tai suprantama pagal Direktyvos 93/13 3 straipsnio 1 dalį.

      (1)  OL C 151, 2014 5 19.


title: Byla T-271/17: 2017 m. gegužės 8 d. pareikštas ieškinys byloje Clean Sky 2 Joint Undertaking/Revoind Industriale

text:
               17.7.2017

               LT

               Europos Sąjungos oficialusis leidinys

               C 231/34

         2017 m. gegužės 8 d. pareikštas ieškinys byloje Clean Sky 2 Joint Undertaking/Revoind Industriale

   (Byla T-271/17)
   (2017/C 231/42)
   Proceso kalba: anglų

      Šalys

      Ieškovė: Clean Sky 2 Joint Undertaking (CSJU), atstovaujama B. Mastantuono ir advokato M. Velardo

      Atsakovė: Revoind Industriale Srl (Oricola, Italija)

      Reikalavimai

   Ieškovė Bendrojo Teismo prašo:

               —

               priteisti iš atsakovės sumokėti CSJU 189 128,26 EUR sumą pagal Susitarimą su partneriais dėl dotacijų Nr. 632456 „WITTINESS-WindTunnel Tests on an Innovative regional A/C for Noise assessment“ ir 979,32 EUR sumą kaip delspinigius, apskaičiuotus taikant 3,5 % normą už laikotarpį nuo 2017 m. vasario 7 d. iki 2017 m. balandžio 1 d.,

               —

               priteisti iš atsakovės mokėti 18,14 EUR dydžio palūkanas per dieną nuo 2017 m. balandžio 2 d. iki kol įsiskolinimas bus visiškai padengtas ir

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi šiais pagrindais.
   Ieškovė teigia, kad atsakovė pažeidė savo sutartinius įsipareigojimus, kai neįgyvendino projekto WITTINESS ir nepateikė CSJU atitinkamų ataskaitų ir rezultatų pagal Susitarimo dėl dotacijų II priedo II.2 straipsnį.
   Be to, atsakovė neatliko darbo, kurį turėjo padaryti, kaip nurodyta I priede, todėl pažeidė savo pareigas pagal Susitarimo dėl dotacijų II priedo II.3 straipsnio a, e ir h punktus.
   Dėl to ieškovė nutraukė Susitarimą dėl dotacijų remdamasi Susitarimo dėl dotacijų II priedo II.38 straipsniu ir pateikė debeto avizą dėl 189 128,26 EUR išankstinio finansavimo sumos, kurią koordinatorius jau buvo išmokėjęs atsakovei pagal Susitarimą dėl dotacijų. Iš tiesų išankstinio finansavimo suma lieka ieškovės nuosavybe iki galutinio mokėjimo.
   Faktinės aplinkybės, dėl kurių kyla Revoind Industriale S.r.l., kaip naudos gavėjos pagal Susitarimą dėl dotacijų, prievolės, šioje byloje iš esmės nėra ginčijamos ir atsakovės prieštaravimai yra bendro pobūdžio, neišsamūs ir dėl jų nepateikta jokių pagrindžiančių įrodymų, taigi yra visiškai nepagrįsti.
   Taigi ieškovė turi teisę reikalauti išieškoti ir grąžinti atsakovei sumokėtą išankstinio finansavimo sumą kartu su delspinigiais.


title: Byla C-44/15: 2015 m. lapkričio 26 d. Teisingumo Teismo (devintoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) Hauptzollamt Frankfurt am Main/Duval GmbH & Co. KG (Prašymas priimti prejudicinį sprendimą — Muitų sąjunga ir bendrasis muitų tarifas — Tarifinis klasifikavimas — Kombinuotoji nomenklatūra — 9025 pozicija — „Termometro“ sąvoka — Buvimo tam tikroje iš anksto nustatytoje reagavimo temperatūroje vienkartinio naudojimo indikatoriai)

text:
               1.2.2016

               LT

               Europos Sąjungos oficialusis leidinys

               C 38/10

         2015 m. lapkričio 26 d. Teisingumo Teismo (devintoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) Hauptzollamt Frankfurt am Main/Duval GmbH & Co. KG

   (Byla C-44/15) (1)

   ((Prašymas priimti prejudicinį sprendimą - Muitų sąjunga ir bendrasis muitų tarifas - Tarifinis klasifikavimas - Kombinuotoji nomenklatūra - 9025 pozicija - „Termometro“ sąvoka - Buvimo tam tikroje iš anksto nustatytoje reagavimo temperatūroje vienkartinio naudojimo indikatoriai))
   (2016/C 038/13)
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesfinanzhof

      Šalys pagrindinėje byloje

      Ieškovė: Hauptzollamt Frankfurt am Main

      Atsakovė: Duval GmbH & Co. KG

      Rezoliucinė dalis

   1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeisto 2006 m. spalio 17 d. Komisijos reglamentu (EB) Nr. 1549/2006, I priede esančios Kombinuotosios nomenklatūros 9025 pozicija turi būti aiškinama taip, kad ji apima popierinius, atitinkamais atvejais padengtus plastikine plėvele, kaip pagrindinėje byloje nagrinėjami produktai, aplinkos temperatūros matuoklius, kurie negrįžtamai pakeisdami spalvą ir nesant galimybės šį prietaisą panaudoti pakartotinai rodo, ar buvo pasiekta viena ar daugiau ribinių temperatūrų.

      (1)  OL C 127, 2015 4 20.


title: Byla C-213/04 Oberster Gerichtshof (Austrija) 2004 m. balandžio 29 d. nutartimi pateiktas prašymas priimti prejudicinį sprendimą byloje Ewald Burtscher prieš Josef Stauderer

text:
               24.7.2004

               LT

               Europos Sąjungos oficialusis leidinys

               C 190/6

         Oberster Gerichtshof (Austrija) 2004 m. balandžio 29 d. nutartimi pateiktas prašymas priimti prejudicinį sprendimą byloje Ewald Burtscher prieš Josef Stauderer
   (Byla C-213/04)
   (2004/C 190/10)
   Oberster Gerichtshof (Austrija) 2004 m. balandžio 29 d. nutartimi kreipėsi į Teisingumo Teismą su prašymu, kurį Sekretoriatas gavo 2004 m. gegužės 19 d., priimti prejudicinį sprendimą byloje Ewald Burtscher prieš Josef Stauderer.
   Oberster Gerichtshof (Austrija) prašo Teisingumo Teismo atsakyti į šį klausimą:
   Ar EB sutarties 56 straipsnį reikia aiškinti taip, kad jam prieštarauja nacionalinės teisės norma (Vorarlberger Grundverkehrsgesetz, Voralbergo žemės įstatymas dėl sklypų ekonominės apyvartos), nustatanti žemės sklypo įgijimo sandorio, nereikalaujančio žemės sklypų apyvartos tarnybos leidimo, negaliojimą atgal, jeigu nebuvo laiku pateiktas įgijėjo pranešimas apie tai, kad žemės sklypas yra su statiniais, kad žemės sklypas įgyjamas ne poilsinio tikslais ir kad įgijėjas yra Austrijos pilietis arba jam prilygstantis asmuo?


title: Byla T-633/16: 2016 m. rugsėjo 6 d. pareikštas ieškinys byloje Bilde/Parlamentas

text:
               17.10.2016

               LT

               Europos Sąjungos oficialusis leidinys

               C 383/27

         2016 m. rugsėjo 6 d. pareikštas ieškinys byloje Bilde/Parlamentas

   (Byla T-633/16)
   (2016/C 383/36)
   Proceso kalba: prancūzų

      Šalys

      Ieškovė: Dominique Bilde (Lagarde, Prancūzija), atstovaujama advokato G. Sauveur

      Atsakovas: Europos Parlamentas

      Reikalavimai

   Ieškovė Bendrojo Teismo prašo:

               —

               panaikinti 2016 m. birželio 23 d. Europos Parlamento generalinio sekretoriaus sprendimą, kuriame teigiama, „kad 40 320 eurų suma buvo nepagrįstai perversta Dominique BILDE“, o institucijos asignavimų valdytojui ir apskaitos pareigūnui nurodoma susigrąžinti šią sumą; apie šį sprendimą pranešta 2016 m. liepos 6 d.,

               —

               panaikinti pranešimą apie minėtą sprendimą ir jo įgyvendinimo priemones, kurios nurodytos 2016 m. birželio 30 d. ir 2016 m. liepos mėn. Finansų generalinio direktoriaus raštuose D 201921 ir D 312551,

               —

               panaikinti debeto avizą Nr. 2016-889, kurį tas pats Finansų generalinis direktorius pasirašė 2016 m. birželio 29 d.,

               —

               priteisti jai 20 000 eurų neturtinės žalos, patirtos dėl nepagrįstų kaltinimų, pateiktų nesulaukus jokios tyrimo išvados, žalos jos geram vardui ir didelių problemų, kurių jai asmeniniame ir politiniame gyvenime kilo dėl ginčijamo sprendimo, atlyginimą,

               —

               taip pat priteisti jai 15 000 eurų patarėjų atlyginimų, kopijavimo, šio ieškinio rengimo ir pareiškimo kartu su priedais išlaidų atlyginimą bei nurodyti Europos Parlamentui sumokėti šią sumą,

               —

               priteisti iš Europos Parlamento visas bylinėjimosi išlaidas,

               —

               subsidiariai, jei Bendrojo Teismo nevisiškai įtikins ieškovės pateiktų teisinių ir faktinių pagrindų svarba ir teisingumas, siekiant užtikrinti gerą teisingumo vykdymą atsižvelgiant į neginčijamą tariamų faktinių aplinkybių, kuriomis grindžiamas ginčijamas sprendimas, ir aplinkybių, dėl kurių Europos Parlamento pirmininkas pradėjo baudžiamąjį tyrimą, sąsają:

                           —

                           sustabdyti bylos nagrinėjimą, kol Prancūzijos teismas, vykdantis Europos Parlamento pirmininko pradėtą baudžiamąjį tyrimą, įsiteisėjusiu teismo sprendimu priims galutinį sprendimą,

                           —

                           atitinkamai nurodyti sustabdyti ginčijamo sprendimo vykdymą iki proceso pabaigos.

      Ieškinio pagrindai ir pagrindiniai argumentai

   Grįsdama ieškinį ieškovė remiasi vienuolika pagrindų, kurie iš esmės tapatūs pagrindams, nurodytiems byloje T-624/16, Gollnisch/Parlamentas, arba panašūs į juos.


title: Byla C-104/16 P: 2016 m. vasario 19 d. Europos Sąjungos Tarybos pateiktas apeliacinis skundas dėl 2015 m. gruodžio 10 d. Bendrojo Teismo (aštuntoji kolegija) priimto sprendimo byloje T-512/12 Front Polisario/Taryba

text:
               29.3.2016

               LT

               Europos Sąjungos oficialusis leidinys

               C 111/17

         2016 m. vasario 19 d. Europos Sąjungos Tarybos pateiktas apeliacinis skundas dėl 2015 m. gruodžio 10 d. Bendrojo Teismo (aštuntoji kolegija) priimto sprendimo byloje T-512/12 Front Polisario/Taryba

   (Byla C-104/16 P)
   (2016/C 111/20)
   Proceso kalba: prancūzų

      Šalys

      Apeliantė: Europos Sąjungos Taryba, atstovaujama A. de Elera-San Miguel Hurtado ir A. Westerhof Löfflerová

      Kitos proceso šalys: Front populaire pour la libération de la saguia-el-hamra et du rio de oro (Front Polisario), Europos Komisija

      Apeliantės reikalavimai

               —

               Panaikinti Bendrojo Teismo sprendimą byloje T-512/12.

               —

               Priimti galutinį sprendimą dėl šiame apeliaciniame skunde nurodytų klausimų atmetant Front Polisario (ieškovas) ieškinį dėl ginčijamo akto panaikinimo ir

               —

               Priteisti iš ieškovo bylinėjimosi išlaidas, kurias Taryba patyrė pirmojoje instancijoje ir šiame apeliaciniame procese.

      Apeliacinio skundo pagrindai ir pagrindiniai argumentai

   Grįsdama apeliacinį skundą Taryba pateikia kelis su teisės klaida susijusius pagrindus.
   Pirma, Taryba mano, kad Bendrasis Teismas padarė teisės klaidą, kai nusprendė, jog ieškovas turėjo teisę pareikšti ieškinį Europos Sąjungos teisme.
   Antra, ji teigia, kad Bendrasis Teismas padarė teisės klaidą, kai nusprendė, jog panaikintas sprendimas buvo tiesiogiai ir konkrečiai susijęs su ieškovu.
   Trečia, ji kaltina Bendrąjį Teismą tuo, kad šis padarė teisės klaidą, kai pagrindė priimtą sprendimą dėl panaikinimo pagrindu, kurio ieškovas nebuvo pateikęs ir nuo kurio Taryba neturėjo galimybės apsiginti.
   Ketvirta, Taryba kaltina Bendrąjį Teismą tuo, kad šis padarė teisės klaidą, kai nusprendė, jog prieš priimdama panaikintą sprendimą Taryba privalėjo išnagrinėti galimą produktų, kuriems taikomas panaikintu sprendimu patvirtintas susitarimas, gamybos veiklos poveikį Vakarų Sacharos gyventojų žmogaus teisėms.
   Penkta, Bendrasis Teismas tariamai padarė teisės klaidą, kai nusprendė, kad prieš priimdama panaikintą sprendimą Taryba privalėjo ištirti, kad nėra įrodymų, patvirtinančių, jog pagal minėtu sprendimu patvirtintą susitarimą buvo eksploatuojami Maroko kontroliuojamos Vakarų Sacharos teritorijos gamtiniai ištekliai, o tai galėjo būti nenaudinga jos gyventojams ir kelti grėsmę jų pagrindinėms teisėms.
   Galiausiai Taryba nurodo, kad Bendrasis Teismas padarė teisės klaidą, kai iš dalies panaikino ginčijamą sprendimą ir iš esmės pakeitė jo esmę.


title: Byla F-103/06 2006 m. rugsėjo 4 d. pareikštas ieškinys byloje Blank ir kt. prieš Komisiją

text:
               28.10.2006

               LT

               Europos Sąjungos oficialusis leidinys

               C 261/35

         2006 m. rugsėjo 4 d. pareikštas ieškinys byloje Blank ir kt. prieš Komisiją

   (Byla F-103/06)
   (2006/C 261/72)
   Proceso kalba: prancūzų
   Šalys

      Ieškovai: Klaus Blank. (St. Stevens-Woluwe, Belgija) ir kiti., atstovaujami advokatų S. Rodrigues ir C. Bernard–Glanz

      Atsakovė: Europos Bendrijų Komisija
   Ieškovės reikalavimai

               —

               Panaikinti Paskyrimų tarnybos atsisakymą įrašyti ieškovus į pareigūnų, paaukštintų, priskiriant į A*10 lygį, sąrašą pagal 2005 m. paaukštinimus, nes šie sprendimai netiesiogiai išplaukia iš 2005 m. lapkričio 23 d. administracinio pranešimo Nr. 85–2005.

               —

               Nurodyti Paskyrimų tarnybai ginčijamų sprendimų panaikinimo pasekmes, o būtent — ieškovų priskyrimą į A*10 lygį atgaline data nuo 2005 m. kovo 1 dienos.

               —

               Papildomai, prašyti atsakovės pripažinti, kad ieškovai yra tinkami būti paaukštintais priskiriant juos į A*10 lygį vykdant kitą paaukštinimą, ir priteisti iš atsakovės atlyginti ieškovų žalą, patirtą dėl to, kad jie nebuvo paaukštinti priskiriant į A*10 lygį nuo 2005 m. kovo 1 dienos.

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Grįsdami savo ieškinį, ieškovai nurodo labai panašius pagrindus, į nurodytuosius byloje F-45/06 (1).

      (1)  OL C 143, 2006 6 17, p. 39.


title: Byla T-207/13: 2014 m. birželio 24 d. Bendrojo Teismo sprendimas byloje 1872 Holdings/VRDT – Havana Club International (THE SPIRIT OF CUBA) (Bendrijos prekių ženklas — Registracijos pripažinimo negaliojančia procedūra — Žodinis Bendrijos prekių ženklas THE SPIRIT OF CUBA — Absoliutus atmetimo pagrindas — Apibūdinamasis pobūdis — Reglamento (EB) Nr. 207/2009 7 straipsnio 1 dalies c punktas)

text:
               4.8.2014

               LT

               Europos Sąjungos oficialusis leidinys

               C 253/27

         2014 m. birželio 24 d. Bendrojo Teismo sprendimas byloje 1872 Holdings/VRDT – Havana Club International (THE SPIRIT OF CUBA)

   (Byla T-207/13) (1)

   ((Bendrijos prekių ženklas - Registracijos pripažinimo negaliojančia procedūra - Žodinis Bendrijos prekių ženklas THE SPIRIT OF CUBA - Absoliutus atmetimo pagrindas - Apibūdinamasis pobūdis - Reglamento (EB) Nr. 207/2009 7 straipsnio 1 dalies c punktas))
   2014/C 253/39
   Proceso kalba: anglų

      Šalys

      Ieškovė: 1872 Holdings vof (Amsterdamas, Nyderlandai), atstovaujama advokato M. Antoine-Lalance

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama V. Melgar

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Havana Club International, SA (Havana, Kuba), atstovaujama advokato M. Pomares Caballero

      Dalykas

   Ieškinys dėl 2013 m. sausio 31 d. VRDT pirmosios apeliacinės tarybos sprendimo (byla R 684/2012-1), susijusio su registracijos pripažinimo negaliojančia procedūra tarp Havana Club International SA ir 1872 Holdings vof.

      Rezoliucinė dalis

               1.

               Atmesti ieškinį.

               2.

               Priteisti iš 1872 Holdings vof bylinėjimosi išlaidas

      (1)  OL C 171, 2013 6 15.


title: Byla T-360/08: 2009 m. kovo 31 d. Pirmosios instancijos teismo nutartis byloje Ispanija prieš Komisiją (Ieškinys dėl panaikinimo — Skundžiamo akto panaikinimas — Nereikalingumas priimti sprendimą)

text:
               20.6.2009

               LT

               Europos Sąjungos oficialusis leidinys

               C 141/42

         2009 m. kovo 31 d. Pirmosios instancijos teismo nutartis byloje Ispanija prieš Komisiją
   (Byla T-360/08) (1)

   (Ieškinys dėl panaikinimo - Skundžiamo akto panaikinimas - Nereikalingumas priimti sprendimą)
   2009/C 141/89
   Proceso kalba: ispanų

      Šalys

      Ieškovė: Ispanijos Karalystė, atstovaujama J. Rodríguez Cárcamo

      Atsakovė: Europos Bendrijų Komisija, atstovaujama A. Steiblytės ir S. Pardo Quintillán

      Dalykas

   Prašymas panaikinti 2008 m. birželio 25 d. Komisijos sprendimą C (2008) 3247, sumažinantį Sanglaudos fondo finansinę paramą grupei projektų Nr. 2001.ES.16.C.P.E.036 („Šiaurės Galisijos hidrografinio baseino valymas — 2001“), kuri buvo suteikta 2001 m. gruodžio 20 d. Sprendimu C (2001) 4084.

      Rezoliucinė dalis

               1.

               Dėl šio ieškinio sprendimo priimti nebereikia.

               2.

               Komisija padengia savo ir Ispanijos Karalystės bylinėjimosi išlaidas.

      (1)  OL C 272, 2008 10 25.


title: Byla T-297/13: 2014 m. spalio 16 d. Bendrojo Teismo sprendimas byloje Junited Autoglas Deutschland/VRDT – Belron Hungary (United Autoglas) (Bendrijos prekių ženklas — Protesto procedūra — Žodinio Bendrijos prekių ženklo „United Autoglas“ paraiška — Ankstesnis vaizdinis nacionalinis prekių ženklas AUTOGLASS — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas)

text:
               24.11.2014

               LT

               Europos Sąjungos oficialusis leidinys

               C 421/37

         2014 m. spalio 16 d. Bendrojo Teismo sprendimas byloje Junited Autoglas Deutschland/VRDT – Belron Hungary (United Autoglas)

   (Byla T-297/13) (1)

   ((Bendrijos prekių ženklas - Protesto procedūra - Žodinio Bendrijos prekių ženklo „United Autoglas“ paraiška - Ankstesnis vaizdinis nacionalinis prekių ženklas AUTOGLASS - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas))
   2014/C 421/51
   Proceso kalba: anglų

      Šalys

      Ieškovė: Junited Autoglas Deutschland GmbH & Co. kg (Kelnas, Vokietija), atstovaujama advokato C. Weil

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama M. Rajh ir J. Crespo Carrillo

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Belron Hungary Kft – Zug Branch (Cugas, Šveicarija), atstovaujama advokato L. Christy

      Dalykas

   Ieškinys dėl 2013 m. balandžio 3 d. VRDT antrosios apeliacinės tarybos sprendimo (byla R 206/2012-2), susijusio su protesto procedūra tarp Belron Hungary Kft – Zug Branch ir Junited Autoglas Deutschland GmbH & Co. kg.

      Rezoliucinė dalis

               1.

               Atmesti ieškinį.

               2.

               Priteisti iš Junited Autoglas Deutschland GmbH & Co. kg bylinėjimosi išlaidas.

      (1)  OL C 215, 2013 7 27.


title: Byla T-304/15: 2015 m. birželio 1 d. pareikštas ieškinys byloje Abdulkarim/Taryba

text:
               27.7.2015

               LT

               Europos Sąjungos oficialusis leidinys

               C 245/46

         2015 m. birželio 1 d. pareikštas ieškinys byloje Abdulkarim/Taryba

   (Byla T-304/15)
   (2015/C 245/56)
   Proceso kalba: prancūzų

      Šalys

      Ieškovas: Mouhamad Wael Abdulkarim (Dubajus, Jungtiniai Arabų Emyratai), atstovaujamas advokatų J.-P. Buyle ir L. Cloquet

      Atsakovė: Europos Sąjungos Taryba

      Reikalavimai

   Ieškovas Bendrojo Teismo prašo:

               —

               panaikinti 2015 m. kovo 6 d. Tarybos įgyvendinimo reglamentą (ES) Nr. 2015/375, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kiek jis susijęs su ieškovu;

               —

               panaikinti 2015 m. kovo 6 d. Tarybos įgyvendinimo sprendimą (BUSP) 2015/383, kuriuo įgyvendinamas Sprendimas 2013/255/BUSP dėl ribojamųjų priemonių Sirijai, kiek jis susijęs su ieškovu;

               —

               priteisti iš Tarybos bylinėjimosi išlaidas, įskaitant tas, kurias patyrė ieškovas.

      Ieškinio pagrindai ir pagrindiniai argumentai

   Grįsdamas ieškinį ieškovas remiasi šešiais pagrindais, kurie iš esmės identiški arba panašūs į nurodytuosius byloje T-303/15, Barqawi/Taryba.


title: Byla C-311/11 P: 2012 m. liepos 12 d. Teisingumo Teismo (penktoji kolegija) sprendimas byloje Smart Technologies ULC prieš Vidaus rinkos derinimo tarnybą (prekių ženklams ir pramoniniam dizainui) (Apeliacinis skundas — Bendrijos prekių ženklas — Reglamentas (EB) Nr. 40/94 — 7 straipsnio 1 dalies b punktas — Žodinis prekių ženklas WIR MACHEN DAS BESONDERE EINFACH — Prekių ženklas, kurį sudaro reklaminis šūkis — Skiriamasis požymis — Atsisakymas registruoti)

text:
               22.9.2012

               LT

               Europos Sąjungos oficialusis leidinys

               C 287/15

         2012 m. liepos 12 d. Teisingumo Teismo (penktoji kolegija) sprendimas byloje Smart Technologies ULC prieš Vidaus rinkos derinimo tarnybą (prekių ženklams ir pramoniniam dizainui)

   (Byla C-311/11 P) (1)

   (Apeliacinis skundas - Bendrijos prekių ženklas - Reglamentas (EB) Nr. 40/94 - 7 straipsnio 1 dalies b punktas - Žodinis prekių ženklas WIR MACHEN DAS BESONDERE EINFACH - Prekių ženklas, kurį sudaro reklaminis šūkis - Skiriamasis požymis - Atsisakymas registruoti)
   2012/C 287/26
   Proceso kalba: anglų

      Šalys

      Apeliantė: Smart Technologies ULC, atstovaujama QC M. Edenborough, baristerio T. Elias

      Kita proceso šalis: Vidaus rinkos derinimo tarnyba (prekių ženklams ir pramoniniam dizainui), atstovaujama J. Crespo Carrillo

      Dalykas

   Apeliacinis skundas dėl 2011 m. balandžio 13 d. Bendrojo Teismo (antroji kolegija) sprendimo Smart Technologies prieš VRDT (T-523/09), kuriuo Bendrasis Teismas atmetė ieškinį dėl 2009 m. rugsėjo 29 d. Vidaus rinkos derinimo tarnybos (VRDT) antrosios apeliacinės tarybos sprendimo (byla R 554/2009-2) atmesti skundą dėl eksperto sprendimo atisakyti registruoti žodinį prekių ženklą „WIR MACHEN DAS BESONDERE EINFACH“ 9 klasei priskirtoms prekėms, panaikinimo

      Rezoliucinė dalis

               1.

               Atmesti apeliacinį skundą.

               2.

               Priteisti iš Smart Technologies ULC bylinėjimosi išlaidas.

      (1)  OL C 269, 2011 9 10.


title: Byla T-377/13: 2015 m. kovo 9 d. Bendrojo Teismo sprendimas byloje ultra air/VRDT – Donaldson Filtration Deutschland (ultra.air ultrafilter) (Bendrijos prekių ženklas — Registracijos pripažinimo negaliojančia procedūra — Žodinis Bendrijos prekių ženklas „ultra.air ultrafilter“ — Absoliutus atmetimo pagrindas — Apibūdinamasis pobūdis — Reglamento (EB) Nr. 207/2009 7 straipsnio 1 dalies c punktas — Reglamento Nr. 207/2009 52 straipsnio 1 dalies a punktas)

text:
               27.4.2015

               LT

               Europos Sąjungos oficialusis leidinys

               C 138/46

         2015 m. kovo 9 d. Bendrojo Teismo sprendimas byloje ultra air/VRDT – Donaldson Filtration Deutschland (ultra.air ultrafilter)

   (Byla T-377/13) (1)

   ((Bendrijos prekių ženklas - Registracijos pripažinimo negaliojančia procedūra - Žodinis Bendrijos prekių ženklas „ultra.air ultrafilter“ - Absoliutus atmetimo pagrindas - Apibūdinamasis pobūdis - Reglamento (EB) Nr. 207/2009 7 straipsnio 1 dalies c punktas - Reglamento Nr. 207/2009 52 straipsnio 1 dalies a punktas))
   (2015/C 138/60)
   Proceso kalba: vokiečių

      Šalys

      Ieškovė: ultra air GmbH (Hildenas, Vokietija), atstovaujama advokato C. König

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama G. Schneider

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Donaldson Filtration Deutschland GmbH (Hanas, Vokietija), atstovaujama advokatų N. Siebertz, M. Teworte-Vey ir A. Renvert

      Dalykas

   Ieškinys dėl 2013 m. gegužės 6 d. VRDT ketvirtosios apeliacinės tarybos sprendimo (byla R 1100/2011-4), susijusio su registracijos pripažinimo negaliojančia procedūra tarp Donaldson Filtration Deutschland GmbH ir ultra air GmbH.

      Rezoliucinė dalis

               1.

               Panaikinti 2013 m. gegužės 6 d. Vidaus rinkos derinimo tarnybos (prekių ženklams ir pramoniniam dizainui) (VRDT) ketvirtosios apeliacinės tarybos sprendimą (byla R 1100/2011-4) tiek, kiek jis susijęs su laiko valdikliais.

               2.

               Atmesti likusią ieškinio dalį.

               3.

               Ultra air GmbH padengia savo ir VRDT bei Donaldson Filtration Deutschland GmbH patirtas bylinėjimosi išlaidas.

      (1)  OL C 260, 2013 9 7.


title: Byla T-530/14: 2015 m. rugsėjo 9 d. Bendrojo Teismo sprendimas byloje Verein StHD/VRDT (Juodos juostos atvaizdas) (Bendrijos prekių ženklas — Vaizdinio Bendrijos prekių ženklo, kuriame yra juodos juostos atvaizdas, paraiška — Absoliutus atmetimo pagrindas — Skiriamojo požymio nebuvimas — Reglamento (EB) Nr. 207/2009 7 straipsnio 1 dalies b punktas)

text:
               19.10.2015

               LT

               Europos Sąjungos oficialusis leidinys

               C 346/28

         2015 m. rugsėjo 9 d. Bendrojo Teismo sprendimas byloje Verein StHD/VRDT (Juodos juostos atvaizdas)

   (Byla T-530/14) (1)

   ((Bendrijos prekių ženklas - Vaizdinio Bendrijos prekių ženklo, kuriame yra juodos juostos atvaizdas, paraiška - Absoliutus atmetimo pagrindas - Skiriamojo požymio nebuvimas - Reglamento (EB) Nr. 207/2009 7 straipsnio 1 dalies b punktas))
   (2015/C 346/33)
   Proceso kalba: vokiečių

      Šalys

      Ieškovė: Verein Sterbehilfe Deutschland (Verein StHD) (Ciurichas, Šveicarija), atstovaujama advokato P. Brauns

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama M. Fischer

      Dalykas

   Ieškinys dėl 2014 m. gegužės 5 d. VRDT ketvirtosios apeliacinės tarybos sprendimo (byla R 1940/2013-4), susijusio su prašymu kaip Bendrijos prekių ženklą įregistruoti vaizdinį žymenį, kuriame yra juodos juostos atvaizdas.

      Rezoliucinė dalis

               1.

               Atmesti ieškinį.

               2.

               Priteisti iš Verein Sterbehilfe Deutschland (Verein StHD) bylinėjimosi išlaidas.

      (1)  OL C 303, 2014 9 8.


title: Byla F-76/11: 2011 m. rugpjūčio 1 d. pareikštas ieškinys byloje ZZ prieš Europos Komisiją

text:
               29.10.2011

               LT

               Europos Sąjungos oficialusis leidinys

               C 319/29

         2011 m. rugpjūčio 1 d. pareikštas ieškinys byloje ZZ prieš Europos Komisiją

   (Byla F-76/11)
   2011/C 319/63
   Proceso kalba: italų

      Šalys

      Ieškovė: ZZ, atstovaujama advokato R. Guarino

      Atsakovė: Europos Komisija

      Ginčo dalykas bei aprašymas

   Sprendimo atmesti ieškovės prašymą dėl ekspatriacijos išmokėjimo panaikinimas.

      Ieškovės reikalavimai

               —

               panaikinti 2011 m. balandžio 29 d. sprendimą,

               —

               pripažinti ieškovės teisę į Pareigūnų tarnybos nuostatų VII priedo 4 straipsnyje numatytą ekspatriacijos išmoką,

               —

               nurodyti atsakovei išmokėti minėtą išmoką nuo 2010 m. rugpjūčio 16 d., t. y. nuo ieškovės darbo institucijoje pradžios, kartu su kompensacinio pobūdžio palūkanomis už kiekvieną mėnesį iki realaus išmokėjimo,

               —

               priteisti iš atsakovės bylinėjimosi išlaidas.


title: Byla F-95/14: 2014 m. rugsėjo 17 d. pareikštas ieškinys byloje ZZ/ECB

text:
               24.11.2014

               LT

               Europos Sąjungos oficialusis leidinys

               C 421/63

         2014 m. rugsėjo 17 d. pareikštas ieškinys byloje ZZ/ECB

   (Byla F-95/14)
   2014/C 421/93
   Proceso kalba: prancūzų

      Šalys

      Ieškovas: ZZ, atstovaujamas advokatų L. Levi ir M. Vandenbussche

      Atsakovas: Europos Centrinis Bankas

      Ginčo dalykas bei aprašymas

   ECB valdybos sprendimo papildomai nepadidinti ieškovo atlyginimo už 2014 m., priimto per kasmetinę atlyginimų ir priedų peržiūros procedūrą, panaikinimas.

      Ieškovo reikalavimai

               —

               Panaikinti 2014 m. vasario 25 d. valdybos sprendimą, apie kurį darbuotojams buvo pranešta 2014 m. kovo 3 d., papildomai nepadidinti ieškovo atlyginimo už 2014 m.

               —

               Panaikinti 2014 m. liepos 1 d. sprendimą, gautą 2014 m. liepos 8 d., atmesti specialų skundą.

               —

               Prireikus, panaikinti kompetentingo skyriaus/DG-H vadovo sprendimą nesvarstyti ir nesiūlyti ieškovo kandidatūros gauti ASA, apie kurį netiesiogiai buvo pranešta 2014 m. vasario 25 d. valdybos sprendime ir 2014 m. liepos 1 d. sprendime atmesti specialų skundą.

               —

               Priteisti atlyginti turtinę žalą, kurią sudaro galimybės gauti ASA 2014 m. netekimas, vertinamą 54  635 EUR, arba alternatyviai panaikinti procedūrą, per kurią buvo priimtas 2014 m. vasario 25 d. sprendimas ir nurodyti ECB surengti naują procedūrą, kad būtų papildomai padidintas atlyginimas už 2014 m.

               —

               Priteisti iš atsakovo neturtinę žalą, kuri ex aequo et bono vertinama 5  000 EUR.

               —

               Priteisti iš ECB visas bylinėjimosi išlaidas.


title: Byla T-496/13: 2015 m. birželio 11 d. Bendrojo Teismo sprendimas byloje McCullough/Cedefop (Galimybė susipažinti su dokumentais — Reglamentas (EB) Nr. 1049/2001 — Dokumentai, susiję su sprendimais sudaryti viešojo pirkimo sutartis ir atitinkamų sutarčių sudarymu — Prašymas pateikti dokumentus vykstant baudžiamajam procesui — Atsisakymas leisti susipažinti — Išimtis, susijusi su asmens privataus gyvenimo ir neliečiamumo apsauga — Išimtis, susijusi su sprendimų priėmimo proceso apsauga)

text:
               27.7.2015

               LT

               Europos Sąjungos oficialusis leidinys

               C 245/16

         2015 m. birželio 11 d. Bendrojo Teismo sprendimas byloje McCullough/Cedefop

   (Byla T-496/13) (1)

   ((Galimybė susipažinti su dokumentais - Reglamentas (EB) Nr. 1049/2001 - Dokumentai, susiję su sprendimais sudaryti viešojo pirkimo sutartis ir atitinkamų sutarčių sudarymu - Prašymas pateikti dokumentus vykstant baudžiamajam procesui - Atsisakymas leisti susipažinti - Išimtis, susijusi su asmens privataus gyvenimo ir neliečiamumo apsauga - Išimtis, susijusi su sprendimų priėmimo proceso apsauga))
   (2015/C 245/19)
   Proceso kalba: anglų

      Šalys

      Ieškovas: Colin Boyd McCullough (Salonikai, Graikija), atstovaujamas advokato G. Matsos

      Atsakovas: Europos profesinio mokymo plėtros centras (Cedefop), iš pradžių atstovaujamas C. Lettmayr, po to – M. Fuchs, iš pradžių padedamos advokato E. Petritsi, po to – advokatų E. Petritsi ir E. Roussou, vėliau – advokatų E. Roussou ir P. Anestis, ir galiausiai advokato P. Anestis

      Dalykas

   Prašymas panaikinti 2013 m. liepos 15 d.Cedefop sprendimą neleisti susipažinti su Cedefop valdančiosios tarybos, biuro ir iniciatyvinės grupės „Knowledge Management System“ protokolais, parengtais dėl laikotarpio nuo 2002 m. sausio 1 d. iki 2005 m. gruodžio 31 d., prašymas įpareigoti Cedefop pateikti prašomus dokumentus ir prašymas, remiantis 1975 m. vasario 10 d. Tarybos Reglamento (EEB) Nr. 337/75 dėl Europos profesinio mokymo plėtros centro įsteigimo (OL L 39, p. 1; 2004 m. specialusis leidimas lietuvių k., 5 sk., 1 t., p. 175) 16 straipsniu ir Protokolo dėl Europos Sąjungos privilegijų ir imunitetų 1 straipsniu, leisti Graikijos nacionalinėms valdžios institucijoms patekti į Cedefop patalpas ir pastatus pagal taikytinus Graikijos teisės aktus, šiuose pastatuose ir patalpose atlikti apklausą, kratą ir poėmį, kad gautų prašomus dokumentus ir ištirtų galimus pažeidimus.

      Rezoliucinė dalis

               1.

               Panaikinti 2013 m. liepos 15 d. Europos profesinio mokymo plėtros centro (Cedefop) sprendimą neleisti susipažinti su Cedefop valdančiosios tarybos, biuro ir iniciatyvinės grupės „Knowledge Management System“ protokolais, parengtais dėl laikotarpio nuo 2002 m. sausio 1 d. iki 2005 m. gruodžio 31 d., tiek, kiek juo neleista susipažinti su valdančiosios tarybos ir biuro protokolais, išskyrus galimybę sužinoti jų narių pavardes.

               2.

               Atmesti likusią ieškinio dalį.

               3.

               Nurodyti Cedefop padengti savo paties bylinėjimosi išlaidas ir tris ketvirtadalius Colin Boyd McCullough bylinėjimosi išlaidų.

               4.

               Nurodyti C. B. McCullough padengti vieną ketvirtadalį savo paties bylinėjimosi išlaidų.

      (1)  OL C 344, 2013 11 23.


title: Byla C-119/09: 2009 m. balandžio 1 d. Conseil d'État (Prancūzija) pateiktas prašymas priimti prejudicinį sprendimą byloje Société fiduciaire nationale d'expertise comptable prieš Ministre du budget, des comptes publics et de la fontion publique

text:
               20.6.2009

               LT

               Europos Sąjungos oficialusis leidinys

               C 141/28

         2009 m. balandžio 1 d. Conseil d'État (Prancūzija) pateiktas prašymas priimti prejudicinį sprendimą byloje Société fiduciaire nationale d'expertise comptable prieš Ministre du budget, des comptes publics et de la fontion publique
   (Byla C-119/09)
   2009/C 141/49
   Proceso kalba: prancūzų

      Prašymą priimti prejudicinį sprendimą pateikęs teismas

   Conseil d'État

      Šalys pagrindinėje byloje

   Ieškovė: Société fiduciaire nationale d'expertise comptable
   Atsakovas: Ministre du budget, des comptes publics et de la fontion publique

      Prejudicinis klausimas

   Ar 2006 m. gruodžio 12 d. Europos Parlamento ir Tarybos direktyva 2006/123/EB dėl paslaugų vidaus rinkoje (1) buvo siekiama panaikinti bet kokius absoliučius draudimus, susijusius su joje numatytomis reguliuojamomis profesijomis, neatsižvelgiant į vykdomos komercinės veiklos formą, ar ji paliko teisę valstybėms narėms toliau absoliučiai drausti tam tikrą komercinę veiklą, kaip, pavyzdžiui, reklamą?

      (1)  OL L 376, p. 36.


title: Byla C-75/12: 2012 m. liepos 4 d. Teisingumo Teismo (penktoji kolegija) nutartis ( Giudice di Pace di Revere (Italija) prašymas priimti prejudicinį sprendimą) baudžiamojoje byloje prieš Majali Abdel (Prašymas priimti prejudicinį sprendimą — Ginčo aprašymo nepateikimas pagrindinėje byloje — Akivaizdus nepriimtinumas)

text:
               6.10.2012

               LT

               Europos Sąjungos oficialusis leidinys

               C 303/8

         2012 m. liepos 4 d. Teisingumo Teismo (penktoji kolegija) nutartis (Giudice di Pace di Revere (Italija) prašymas priimti prejudicinį sprendimą) baudžiamojoje byloje prieš Majali Abdel
   (Byla C-75/12) (1)

   (Prašymas priimti prejudicinį sprendimą - Ginčo aprašymo nepateikimas pagrindinėje byloje - Akivaizdus nepriimtinumas)
   2012/C 303/17
   Proceso kalba: italų

      Prašymą priimti prejudicinį sprendimą pateikęs teismas

      Giudice di Pace di Revere

      Šalis pagrindinėje baudžiamojoje byloje

   Majali Abdel

      Dalykas

   Prašymas priimti prejudicinį sprendimą — Giudice di Pace di Revere — 2008 m. gruodžio 16 d. Europos Parlamento ir Tarybos direktyvos 2008/115/EB dėl bendrų nelegaliai esančių trečiųjų šalių piliečių grąžinimo standartų ir tvarkos valstybėse narėse (OL L 348, p. 98) 2, 4, 6, 7, 8, 15 ir 16 straipsnių bei ESS 4 straipsnio 3 dalies aiškinimas — Nacionalinės teisės aktai, kuriuose numatoma bauda neteisėtai atvykusiam į nacionalinę teritoriją arba neteisėtai joje esančiam užsieniečiui — Leidimas neteisėtą buvimą pripažinti baudžiamuoju nusižengimu — Galimybė baudą pakeisti nedelsiant vykdomu išsiuntimu ne trumpesniam nei penkerių metų laikotarpiui arba laisvę ribojančia bausme (permanenza domiciliare) — Valstybių narių pareigos direktyvos perkėlimo laikotarpiu

      Rezoliucinė dalis

   Prašymas priimti prejudicinį sprendimą, kurį 2012 m. sausio 26 d. nutartimi pateikė Giudice di pace di Revere (Italija), yra akivaizdžiai nepriimtinas.

      (1)  OL C 118, 2012 4 21.


title: Byla C-105/08: 2010 m. birželio 17 d. Teisingumo Teismo (pirmoji kolegija) sprendimas byloje Europos Komisija prieš Portugalijos Respubliką (Valstybės įsipareigojimų neįvykdymas — Laisvė teikti paslaugas ir laisvas kapitalo judėjimas — EB 49 straipsnis ir EB 56 straipsnis bei EEE susitarimo 36 ir 40 straipsniai — Tiesioginiai mokesčiai — Gautų palūkanų apmokestinimas — Nepalankus ne rezidentų vertinimas — Įrodinėjimo pareiga)

text:
               14.8.2010

               LT

               Europos Sąjungos oficialusis leidinys

               C 221/2

         2010 m. birželio 17 d. Teisingumo Teismo (pirmoji kolegija) sprendimas byloje Europos Komisija prieš Portugalijos Respubliką

   (Byla C-105/08) (1)

   (Valstybės įsipareigojimų neįvykdymas - Laisvė teikti paslaugas ir laisvas kapitalo judėjimas - EB 49 straipsnis ir EB 56 straipsnis bei EEE susitarimo 36 ir 40 straipsniai - Tiesioginiai mokesčiai - Gautų palūkanų apmokestinimas - Nepalankus ne rezidentų vertinimas - Įrodinėjimo pareiga)
   2010/C 221/02
   Proceso kalba: portugalų

      Šalys

      Ieškovė: Europos Komisija, atstovaujama R. Lyal ir M. Afonso

      Atsakovė: Portugalijos Respublika, atstovaujama L. Inez Fernandes, J. Menezes Leitão ir C. Guerra Santos

      Atsakovės pusėje įstojusi į bylą šalis: Lietuvos Respublika, atstovaujama D. Kriaučiūno ir V. Kazlauskaitės-Švenčionienės

      Dalykas

   Valstybės įsipareigojimų neįvykdymas — EB 49 ir 56 straipsnių pažeidimas — Skirtingas finansinėms institucijoms mokamų palūkanų apmokestinimas, priklausomai nuo to, ar jos turi savo buveinę Portugalijos teritorijoje

      Rezoliucinė dalis

               1.

               Atmesti ieškinį.

               2.

               Priteisti iš Europos Komisijos bylinėjimosi išlaidas.

               3.

               Lietuvos Respublika padengia savo bylinėjimosi išlaidas.

      (1)  OL C 116, 2008 5 9.


title: Byla T-208/09: 2009 m. gegužės 26 d. pareikštas ieškinys byloje Mars prieš VRDT — Marc (MARC Marlon Abela Restaurant Corporation)

text:
               18.7.2009

               LT

               Europos Sąjungos oficialusis leidinys

               C 167/22

         2009 m. gegužės 26 d. pareikštas ieškinys byloje Mars prieš VRDT — Marc (MARC Marlon Abela Restaurant Corporation)
   (Byla T-208/09)
   2009/C 167/43
   Kalba, kuria surašytas ieškinys: anglų

      Šalys

      Ieškovė: Mars, Inc. (Makleinas, Jungtinės Valstijos), atstovaujama baristerio A. Bryson ir solisitoriaus V. Marsland

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Marc Ltd (Londonas, Jungtinė Karalystė)

      Ieškovės reikalavimai

               —

               Panaikinti 2009 m. kovo 5 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1827/2007-2.

               —

               Priteisti iš VRDT bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: kita procedūros Apeliacinėje taryboje šalis

      Prašomas įregistruoti Bendrijos prekių ženklas: vaizdinis prekių ženklas „MARC Marlon Abela Restaurant Corporation“ 29, 30, 31, 32, 33, 35 ir 43 klasių prekėms ir paslaugoms

      Prekių ženklo ar žymens, kuriuo grindžiamas protestas, savininkas: ieškovė

      Prekių ženklas ar žymuo, kuriuo grindžiamas protestas: žodinių ir vaizdinių Bendrijos prekių ženklų „MARS“ atitinkamai 9, 29, 30, 32 ir 35 klasių prekėms ir paslaugoms registracijos

      Protestų skyriaus sprendimas: iš dalies patenkinti protestą

      Apeliacinės tarybos sprendimas: panaikinti Protestų skyriaus sprendimą ir visiškai atmesti protestą

      Ieškinio pagrindai: Tarybos reglamento 40/94 8 straipsnio 1 dalies b punkto (dabar — Tarybos reglamento 207/2009 8 straipsnio 1 dalies b punktas) pažeidimas, nes Apeliacinė taryba, i) nesiremdama jokiais įrodymais, klaidingai manė (arba nusprendė), kad atitinkamų prekių ženklų reikšmė Baltijos šalių visuomenei yra tokia aiški ir apibrėžta, kad ši visuomenė gali ją iš karto suvokti. Todėl Taryba klaidingai nusprendė, kad tarp prekių ženklų buvo konceptualus skirtumas, kuris nusvėrė vizualius ir fonetinius panašumus bei pagrindė išvadą, kad atitinkami prekių ženklai buvo nepanašūs, ir ii) visiškai arba tinkamai neatsižvelgė į aptariamų prekių ir paslaugų pardavimo aplinkybes bei tokių aplinkybių įtaką a) prekių ženklų vizualių ir fonetinių panašumų vertinimui bei b) santykinei svarbai, kuri, visapusiškai vertinant panašumą ir (arba) galimybę supainioti, teiktina įvairiems (vizualiems, fonetiniams ir konceptualiems) elementams, pagal kuriuos turi būti sprendžiama, ar yra panašumas. Tarybos reglamento 40/94 8 straipsnio 5 dalies (dabar — Tarybos reglamento 207/2009 8 straipsnio 5 dalis) pažeidimas, nes Apeliacinė taryba klaidingai atmetė protestą šiuo pagrindu, remdamasi tuo, kad ieškovė neįrodė visų kumuliacinių sąlygų, kuriuos būtinos minėtos nuostatos taikymui, buvimo. Tarybos reglamento 40/94 8 straipsnio 4 dalies (dabar — Tarybos reglamento 207/2009 8 straipsnio 4 dalis) pažeidimas, nes Apeliacinė taryba klaidingai manė, kad galimybė supainioti turi būti vertinama pagal tuos pačius principus, kaip numatyta Tarybos reglamento 40/94 8 straipsnio 1 dalies b punkte ir 4 dalyje.


title: Byla T-581/14: 2014 m. liepos 30 d. pareikštas ieškinys byloje Vierling/VRDT – IP Leanware (BRAINCUBE)

text:
               6.10.2014

               LT

               Europos Sąjungos oficialusis leidinys

               C 351/21

         2014 m. liepos 30 d. pareikštas ieškinys byloje Vierling/VRDT – IP Leanware (BRAINCUBE)

   (Byla T-581/14)
   2014/C 351/26
   Kalba, kuria surašytas ieškinys: anglų

      Šalys

      Ieškovė: Yvonne Vierling (Kelnas, Vokietija), atstovaujama advokatų G. Hasselblatt ir D. Kipping

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: IP Leanware (Isuaras, Prancūzija)

      Reikalavimai

   Ieškovė Bendrojo Teismo prašo:

               —

               panaikinti 2014 m. balandžio 30 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1486/2013-2.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: kita procedūros Apeliacinėje taryboje šalis.

      Prašomas įregistruoti Bendrijos prekių ženklas: žodinis prekių ženklas BRAINCUBE 9 ir 38 klasių prekėms ir paslaugoms – Bendrijos prekių ženklo paraiškos Nr. 1 0 4 61  713.

      Prekių ženklo ar žymens, kuriuo remtasi per protesto procedūrą, savininkė: ieškovė.

      Prekių ženklas ar žymuo, kuriuo remiamasi: ankstesnis žodinis Vokietijos prekių ženklas „Braincube“.

      Protestų skyriaus sprendimas: iš dalies patenkinti protestą.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento dėl Bendrijos prekių ženklo 8 straipsnio 1 dalies b punkto pažeidimas.


title: Byla T-452/14: 2015 m. birželio 11 d. Bendrojo Teismo sprendimas byloje Laboratoires CTRS/Komisija (Žmonėms skirti vaistai — Retieji vaistai — Paraiška dėl leidimo prekiauti vaistu „Cholic Acid FGK“ (pervadintas į „Kolbam“) — Terapinės indikacijos — Rinkos išimtinumas — Reglamento (EB) Nr. 141/2000 8 straipsnio 1 dalis)

text:
               27.7.2015

               LT

               Europos Sąjungos oficialusis leidinys

               C 245/17

         2015 m. birželio 11 d. Bendrojo Teismo sprendimas byloje Laboratoires CTRS/Komisija

   (Byla T-452/14) (1)

   ((Žmonėms skirti vaistai - Retieji vaistai - Paraiška dėl leidimo prekiauti vaistu „Cholic Acid FGK“ (pervadintas į „Kolbam“) - Terapinės indikacijos - Rinkos išimtinumas - Reglamento (EB) Nr. 141/2000 8 straipsnio 1 dalis))
   (2015/C 245/20)
   Proceso kalba: anglų

      Šalys

      Ieškovė: Laboratoires CTRS (Boulogne-Billancourt, Prancūzija), atstovaujama baristerio K. Bacon, solisitorių M. Utges Manley ir M. Vickers

      Atsakovė: Europos Komisija, atstovaujama E. White, P. Mihaylova ir A. Sipos

      Dalykas

   Prašymas iš dalies panaikinti 2014 m. balandžio 4 d. Komisijos įgyvendinimo sprendimą C (2014) 2375 išduoti leidimą pagal 2004 m. kovo 31 d. Europos Parlamento ir Tarybos reglamentą (EB) Nr. 726/2004 išimtinėmis aplinkybėmis prekiauti žmonėms skirtu retuoju vaistu „Cholic Acid FGK – Acide cholique“, iš dalies pakeistą 2014 m. rugsėjo 11 d. Komisijos įgyvendinimo sprendimu C (2014) 6508, kuriuo perduotas ir pakeistas išimtinėmis aplinkybėmis Sprendimu C (2014) 2375 išduotas leidimas prekiauti žmonėms skirtu retuoju vaistu „Kolbam – Acide cholique“, kiek jame iš esmės nurodyta, kad leidžiama prekiauti šiuo vaistu dėl vaisto „Orphacol“ terapinių indikacijų, arba, nepatenkinus pirmojo reikalavimo, prašymas panaikinti šio sprendimo 1 straipsnį.

      Rezoliucinė dalis

               1.

               Panaikinti 2014 m. balandžio 4 d. Komisijos įgyvendinimo sprendimą C (2014) 2375 išduoti leidimą pagal 2004 m. kovo 31 d. Europos Parlamento ir Tarybos reglamentą (EB) Nr. 726/2004 išimtinėmis aplinkybėmis prekiauti žmonėms skirtu retuoju vaistu „Cholic Acid FGK – Acide cholique“, iš dalies pakeistą 2014 m. rugsėjo 11 d. Komisijos įgyvendinimo sprendimu C (2014) 6508, kuriuo perduotas ir pakeistas išimtinėmis aplinkybėmis Sprendimu C (2014) 2375 išduotas leidimas prekiauti žmonėms skirtu retuoju vaistu „Kolbam – Acide cholique“.

               2.

               Europos Komisija padengia savo ir Laboratoires CTRS bylinėjimosi išlaidas.

               3.

               ASK Pharmaceuticals GmbH padengia savo bylinėjimosi išlaidas.

      (1)  OL C 253, 2014 8 4.


title: Byla C-368/16: 2017 m. liepos 13 d. Teisingumo Teismo (aštuntoji kolegija) sprendimas byloje (Højesteret (Danija) prašymas priimti prejudicinį sprendimą) Assens Havn/Navigators Management (UK) Limited (Prašymas priimti prejudicinį sprendimą — Teismų bendradarbiavimas civilinėse bylose — Reglamentas (EB) Nr.°44/2001 — Jurisdikcija draudimo srityje — Nacionalinės teisės aktai, tam tikromis sąlygomis numatantys nukentėjusiojo asmens teisę tiesiogiai pareikšti ieškinį už įvykį atsakingo asmens draudikui — Jurisdikciją nustatanti sąlyga, dėl kurios susitarė draudikas ir žalą padaręs asmuo)

text:
               4.9.2017

               LT

               Europos Sąjungos oficialusis leidinys

               C 293/10

         2017 m. liepos 13 d. Teisingumo Teismo (aštuntoji kolegija) sprendimas byloje (Højesteret (Danija) prašymas priimti prejudicinį sprendimą) Assens Havn/Navigators Management (UK) Limited

   (Byla C-368/16) (1)

   ((Prašymas priimti prejudicinį sprendimą - Teismų bendradarbiavimas civilinėse bylose - Reglamentas (EB) Nr.o44/2001 - Jurisdikcija draudimo srityje - Nacionalinės teisės aktai, tam tikromis sąlygomis numatantys nukentėjusiojo asmens teisę tiesiogiai pareikšti ieškinį už įvykį atsakingo asmens draudikui - Jurisdikciją nustatanti sąlyga, dėl kurios susitarė draudikas ir žalą padaręs asmuo))
   (2017/C 293/13)
   Proceso kalba: danų

      Prašymą priimti prejudicinį sprendimą pateikęs teismas

      Højesteret

      Šalys pagrindinėje byloje

      Ieškovas: Assens Havn

      Atsakovė: Navigators Management (UK) Limited

      Rezoliucinė dalis

   2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo 13 straipsnio 5 punktą, siejamą su šio reglamento 14 straipsnio 2 punkto a papunkčiu, reikia aiškinti taip, kad nukentėjusioji šalis, turinti teisę pareikšti tiesioginį ieškinį jai žalą padariusio asmens draudikui, nėra saistoma to draudiko ir to asmens numatytos jurisdikciją nustatančios sąlygos.

      (1)  OL C 314, 2016 8 29.


title: Byla F-123/13: 2014 m. balandžio 30 d. Tarnautojų teismo nutartis byloje Lecolier/Komisija

text:
               24.11.2014

               LT

               Europos Sąjungos oficialusis leidinys

               C 421/65

         2014 m. balandžio 30 d. Tarnautojų teismo nutartis byloje Lecolier/Komisija

   (Byla F-123/13) (1)

   2014/C 421/98
   Proceso kalba: prancūzų
   Pirmosios kolegijos pirmininkas nutartimi nurodė išbraukti bylą iš registro.

      (1)  OL C 52, 2014 2 22, p. 54.